title: Brooklands

text: Englantilainen W.E.Cook ajoi 16. kesäkuuta 1909 maailman ensimmäisen moottoripyörien nopeusennätyksen. Cook ajoi NLG-tallin (North London Garages) Peugeot V–Twin -moottoripyörällä ennätyslukemaksi 122,16 km/h.


title: Brooklands

text: Tehdaskuljettaja Victor Hémery esitteli Brooklandsissa 8. päivänä marraskuuta vuonna 1909 uuden Benz 200 PS- eli Blitzen-Benz -mallin ja teki samalla uuden maanopeusennätyksen. Hän saavutti lentävän mailin keskinopeudeksi 205,7 km/h, joka tarkoitti myös 200 km/h:n haamurajan rikkoutumista.


title: Brooklands

text: Ensimmäisenä henkilönä yli 100 mailin matkan (160 km) tunnissa ajanut henkilö oli britti Percy E. Lambert. Ennätysnopeutensa hän ajoi 4,5-litraisella sivuventtiilimoottorisella Talbotilla helmikuun 15. päivänä vuonna 1913. Tarkka matka jonka hän saavutti tunnin aikana oli 103 mailia, 1470 jaardia (167,1 km). Brooklands myös koitui Lambertin kohtaloksi. Hänen ennätyksensä rikottiin nopeasti, mikä antoi hänelle aiheen uuteen yritykseen. Percy oli Brooklandsin radalla lokakuun 21. päivänä vuonna 1913. Hän oli luvannut morsiamelleen, että hän tekee vielä yhden yrityksen, ja jos se ei onnistu, hän luovuttaa. Percy ajoi 20 kierrosta keskinopeudella 110 mph ja tämä olisi riittänyt tuomaan ennätyksen hänen nimiinsä. Ajaessaan 21. kierrosta hänen autonsa takarengas hajosi "Members bank" -kaarteessa ja Lambert menetti autonsa hallinnan kohtalokkain seurauksin. Hän menehtyi matkalla sairaalaan.


title: Brooklands

text: L. G. "Cupid" Hornsted rikkoi joulukuun 22. päivänä vuonna 1913 Héméryn seisovan kilometrin ennätyksen, asettaen uudeksi lukemaksi 118,4 km/h. Tammikuussa 1914 hän ajoi seitsemän uutta ennätystä. Hornsted saavutti lentävän puolenmailin huippunopeudeksi lukeman 199,3 km/h.


title: Brooklands

text: Kesäkuun 24. päivänä vuonna 1914 Hornstedt oli jälleen asialla. Hän ajoi lentävällä lähdöllä tapahtuneen mailin matkan nopeudella 199,71 km/h. Huippunopeudeksi mitattiin 206,25 km/h, joka tulisi jäämään korkeimmaksi Brooklandsissa mitatuksi nopeudeksi 20 vuoden ajaksi.


title: Brooklands

text: Täysin omassa luokassaan oli vuonna 1921 Brooklandsissa vieraillut kreivi Louis Vorow Zborowski. "Chitty Bang Bang" -autollaan. Kyseessä oli ennen I-maailmansotaa valmistettu Mercedes johon oli asennettu 23 litran Maybach-tähtimoottori, joka antoi tehoa n. 300 hv (DIN). Auton ja moottorin mittasuhteet olivat jotain tuolloin ennenkokematonta, pelkästään moottorin pakoputki oli halkaisijaltaan miehen käsivarren vahvuinen. Nimensä auto oli saanut tyhjäkäyntiäänensä perusteella. "Chitty I", kuten autoa myös kutsuttiin, vieraili Brooklandsissa vielä vuonna 1922, jolloin sen nopeimman kierroksen huippunopeudeksi mitattiin 182,58 km/h.


title: Brooklands

text: Lentokonemoottorinen Chitty I oli ensimmäinen Brooklandsissa vierailleista autoissta, joita voisi luonnehtia hirviöiksi pyörien päällä, seuraavina vuosina näitä ilmaantuisi jokunen lisää. Esimerkkinä voidaan mainita vaikkapa 24-litraisella, 500 hv:n (bhp) 12-sylinterisellä Napier-Lion -moottorilla varustettu Napier-Railton. Vuoden 1934 pääsiäisenä John Cobb ajoi kyseisellä autolla kierrosnopeusennätykseksi lukeman 216,79 km/h. Seuraavana vuonna Cobb paransi lukemaa nopeuteen 230,84 km/h, joka tulisi jäämään aikakirjoihin suurimpana Brooklandsissa mitattuna nopeutena.


title: Brooklands

text: Autojen lisäksi radalla ajettiin nopeusennätyksiä myös moottoripyörillä. Brittiläinen George Stanley rikkoi Singer-moottoripyörällä yhden tunnin ajomatkaennätyksen vuonna 1912. Hän oli ensimmäinen henkilö, joka ajoi 350 cm:n moottorilla varustetulla pyörällä yhden tunnin aikana yli 60 mailin (97 km) matkan. Englantilainen Nott ajoi vuonna 1930 500 cm:n Rudgella tunnin matkaennätykseksi lukeman 170,38 kilometriä.


title: Kultamitali

text: Kultamitali on urheilukilpailuissa tai muissa kilpailuissa parhaiten sijoittuville kilpailijoille jaettava mitali. Olympialaisissa kultamitaleja on jaettu voittajille vuoden 1904 kesäolympialaisista lähtien.


title: Kultamitali

text: Kultamitali on suurissa urheilukilpailuissa yleensä nimensä mukaisesti kultaa, mutta pienemmissä urheilukilpailuissa se on usein vain kullattu tai esimerkiksi messinkiä. Kultamitali on saanut alkuperäisen innoituksensa Kreikan mytologiasta, jossa kulta-aika tarkoitti aikaa, jolloin ihminen eli jumalten luona. Myös muut mitalit ovat peräisin Kreikan mytologiasta.


title: Kultamitali

text: Yleensä kultamitali annetaan henkilökohtaisissa kilpailussa vain yhdelle kilpailijalle, mutta esimerkiksi vuoden 2014 talviolympialaisten alppihiihdon naisten syöksylaskussa Slovenian Tina Maze ja Sveitsin Dominique Gisin jakoivat kultamitalin.


title: Knut Hjeltnes

text: Knut Hjeltnes (s. 8. joulukuuta 1951 Ulvik) on norjalainen yleisurheilija.


title: Knut Hjeltnes

text: Hän opiskeli Brigham Youngin yliopistossa vuoteen 1978 asti.


title: Knut Hjeltnes

text: Hän osallistui olympialaisiin kiekonheitossa kolmesti – vuonna 1976 hän sijoittui seitsemänneksi tuloksella 63,06 m, vuonna 1984 hän sijoittui neljänneksi tuloksella 65,28 m ja vuonna 1988 hän sijoittui seitsemänneksi tuloksella 64,94 m. Vuonna 1986 hän saavutti Hyvän tahdon kisojen pronssia kiekonheitossa tuloksella 64,02 m.


title: Knut Hjeltnes

text: Hän oli Norjan mestari kuulantyönnössä vuosina 1975–1976 ja 1978–1984 ja kiekonheitossa vuosina 1975–1976, 1979–1984, 1986 ja 1988–1989, sekä kakkonen kiekonheitossa vuosina 1974, 1996 ja 1997.


title: Knut Hjeltnes

text: Vuonna 1977 hän jäi kiinni anabolisten steroidien käytöstä ja sai vuoden mittaisen kilpailukiellon. Hän oli ensimmäinen dopingrikkomuksesta kilpailukiellon saanut norjalainen yleisurheilija.


title: Knut Hjeltnes

text: Hän rikkoi kuulantyönnön Norjan ennätyksen kolme kertaa vuosina 1975–1980 ja kiekonheiton Norjan ennätyksen kymmenen kertaa vuosina 1975–1985. Vuosina 1979–1983 hän oli Pohjoismaiden ennätysmies kiekonheitossa.


title: Knut Hjeltnes

text: Uran lopettamisen jälkeen hänestä tuli valmentaja. Hän on naimisissa Colleenin kanssa ja heillä on kolme lasta.


title: Knut Hjeltnes

text: Henkilökohtaiset ennätykset:


title: Delaware (täsmennyssivu)

text: Delaware voi tarkoittaa seuraavia:


title: Jamaal Lascelles

text: Jamaal Lascelles (s. 11. marraskuuta 1993 Derby) on englantilainen jalkapalloilija. Puolustajana pelaava Lascelles edusti englantilaista Nottingham Forestia vuosina 2012–2014. Lascelles siirtyi elokuussa 2014 Englannin Valioliigassa pelaavaan Newcastle Unitediin. Siirtosopimuksen mukaisesti Lascelles pelasi kauden 2014–2015 lainalla Nottingham Forestissa.


title: Jamaal Lascelles

text: Jamaal Lascelles pelasi ensimmäisen ottelunsa Newcastlessa liigacupin ottelussa Northamptoniia vastaan elokuussa 2015. Debyyttinsä Valioliigassa Lascelles teki 3. lokakuuta 2015 tullessaan vaihdosta kentälle Newcastlen vierasottelussa Manchester Cityä vastaan.


title: Normaalivuosi

text: Normaalivuosi on kalenterivuosi, joka ei ole karkausvuosi. Juliaanisen ja gregoriaanisen kalenterin normaalivuodessa on 365 päivää. Koska juliaanisessa kalenterissa kaikki vuodet, joiden vuosiluku on jaollinen neljällä, ovat karkausvuosia mutta gregoriaanisessa kalenterissa vuosista, joiden vuosiluku on jaollinen sadalla, ovat karkausvuosia vain ne, joiden vuosiluku on jaollinen myös neljälläsadalla, juliaanisessa kalenterissa 400 vuodesta on karkausvuosia 100 mutta gregoriaanisessa 97. Normaalivuosi alkaa ja loppuu samalla viikonpäivällä.


title: Pesäpallon suomensarja 1972

text: Pesäpallon suomensarja pelattiin 28. kerran kaudella 1972. Sarja pelattiin kolmessa lohkossa kaksinkertaisena sarjana. Lohkovoittajat Kiteen Urheilijat, Hyvinkään Tahko ja Alajärven Ankkurit nousivat suoraan mestaruussarjaan kaudeksi 1973. Lohkojen kaksi heikointa putosi maakuntasarjaan.


title: Pesäpallon suomensarja 1972

text: Lohkoon nousivat Juvan Urheilijat ja Outokummun Partio ja mestaruussarjasta siihen putosi Jyväskylän Kiri.


title: Pesäpallon suomensarja 1972

text:
Mestaruussarjasta lohkoon putosivat Loimaan Palloilijat ja Riihimäen Pallonlyöjät. Maakuntasarjasta nousivat Turun NMKY ja Janakkalan Jana. Nurmon Jymy siirtyi kaudeksi 1973 länsilohkoon.
Puna-Mustat 2 korvasi kaudella 1973 Herttoniemen Urheilijat.
Lohkoon nousivat maakuntasarjasta Vähänkyrön Viesti ja Rantsilan Raikas. Etelälohkosta länsilohkoon siirtyi Nurmon Jymy.


title: Tour Saint-Jacques

text: Tour Saint-Jacques ("Pyhän Jaakobin torni") on historiallinen torni Pariisin keskustassa 4. arrondissementin alueella, Rue de Rivoli -kadun varrella sijaitsevassa pienessä puistossa. Tornin korkeus on 52 metriä.


title: Tour Saint-Jacques

text: Torni kuului alkujaan Pariisin teurastajien killan omistamaan Saint-Jacques-de-la-Boucherie-nimiseen kirkkoon. Torni rakennettiin Jean de Félinin johdolla vuosina 1508–1522 ja se edustaa gotiikkaan kuuluvaa niin sanottua flamboyant-tyyliä, jota myös itse kirkon oletetaan edustaneen. Itse kirkko purettiin Ranskan vallankumouksen jälkimainingeissa vuonna 1797. Torni restauroitiin paroni Haussmannin aikana 1800-luvulla, jolloin sitä tukemaan rakennettiin jalusta ja sen alimpaan kerrokseen lisättiin arkadit.


title: Tour Saint-Jacques

text: Tornin yhteydestä purettu Saint-Jacquesin kirkko oli varhaiskeskiajalta lähtien osa Euroopan halki kulkenutta Pyhän Jaakobin pyhiinvaellusreittiä. Yhdessä 78 muun rakennuksen kanssa Tour Saint-Jacques on kuulunut vuodesta 1998 Unescon maailmanperintöluettelon kohteeseen nro 868, ”Santiago de Compostelan pyhiinvaellusreitit Ranskassa”.


title: Tour Saint-Jacques

text: Tiedemies Blaise Pascal suoritti 1600-luvulla tornissa ilmanpaineen mittaamiseen liittyneitä kokeita. Tämän muistoksi tornin juurella on nykyään Pascalin patsas. Toinen patsas esittää Pyhää Jaakobia, jolle kirkko oli omistettu.


title: Somersalo

text: Somersalo on muun muassa seuraavien suomalaisten sukunimi:


title: Iso-Lampsi

text: Iso-Lampsi on järvi Jyväskylän Kuohun kylässä. Se laskee Vispiläjokea Kuusjärveen. Pinnankorkeus on 126,0 m. Isoon-Lampsiin laskevat Pikku-Lampsi ja Neulajärvi. Sen rantaviivan pituus on n. 4,04 kilometriä.


title: Dongyingin räjähdysonnettomuus

text: Dongyinin räjähdys tapahtui maanantaina 31. elokuuta 2015 Dongyingin prefektuuritason kaupungissa Kiinassa, Shandongin maakunnan pohjoisosassa. Se tapahtui noin kello 23.22 paikallista aikaa (UTC+8) Diao Kou Xiang Bin Yuan Chemical Co. -yhtiön omistamassa kemiantehtaassa ja tappoi viisi ihmistä.


title: Dongyingin räjähdysonnettomuus

text: Räjähdys oli voimakkuudeltaan sellainen, että se kuului pitkien matkojen päähän. Syntynyt tulipalo saatiin sammumaan viiden tunnin kuluttua räjähdyksestä. Kiinan viranomaiset pidättivät 12 hallituksen viranomaista ja yrityksen johtajaa onnettomuuden vuoksi.


title: Rob Elliot

text: Robert "Rob" Elliot (s. 30. toukokuuta 1986 Greenwich) on irlantilainen jalkapalloilija. Maalivahtina pelaava Elliot edusti englantilaista Charltonia vuosina 2004–2011. Elliot siirtyi elokuussa 2011 Englannin Valioliigassa pelaavaan Newcastle Unitediin ja solmi seuran kanssa viiden vuoden sopimuksen. Englannissa syntynyt Elliot edustaa maajoukkuetasolla Irlannin maajoukkuetta, koska hänen isänsä on syntynyt Irlannissa. Elliot on pelannut kolme ottelua Irlannin maajoukkueessa.


title: Natriumaskorbaatti

text: Natriumaskorbaatti on yksi askorbiinihapon (C-vitamiinin) suoloista. Aineen molekyylikaava on CHNaO ja CAS-numero 134-03-2. Natriumaskorbaattia käytetään hapettumisenestoaineena, ja lisäainekoodiltaan se on E301. C-vitamiinilisissä käytetään askorbiinihapon vaihtoehtoina myös natriumaskorbaattia ja kalsiumaskorbaattia.


title: Shenzhenin jätekasan vyörymä

text: Shenzhenin jätekasan vyörymä tapahtui sunnuntaina 20. joulukuuta 2015 Shenzhenissä Kiinassa. Se tapahtui noin kello 11.40 paikallista aikaa (UTC+8) ja tuhosi sekä hautasi alleen teollisuusrakennuksia ja työntekijöiden asumuksia läheisessä teollisuuspuistossa. Yhteensä 58 ihmistä kuoli ja ainakin 25:n raportoitiin kadonneen. Kyseessä oli lähinnä ihmisen välinpitämättömyyden aiheuttama teollisuusonnettomuus: sortunut aines oli talonrakentamisen sivutuotteena syntynyttä rakennusjätettä eikä maata, kuten tavallisessa maanvyörymässä. Kiinan viranomaiset ovat pidättäneet ihmisiä, joilla epäillään olevan osallisuutta epämääräisen jätekasan kokoamisessa vaarallisen korkeaksi onnettomuutta edeltäneiden kahden vuoden aikana.


title: Otto Holmström

text: Otto Selim Holmström (13. toukokuuta 1879 Temmes – 21. joulukuuta 1948 Raahe) oli suomalainen majuri ja kirjailijanimeä Eva Erkkilä käyttänyt muistelmakirjailija.


title: Otto Holmström

text: Holmströmin vanhemmat olivat Sotkamon kirkkoherra Nils Holmström (1838–1892) ja Amanda Josefina Ehnqvist (1839–1914). Hän pääsi ylioppilaaksi vuonna 1901 Oulun lyseosta. Holmström toimi opettajana Raahen alkeiskoulussa ja työskenteli myös sanomalehtimiehenä. Vuoden 1918 jälkeen Holmström meni suojeluskuntajärjestön palvelukseen, yleni majuriksi ja toimi piiripäällikkönä Raahen suojeluskuntapiirissä. Virkaeron jälkeen hän asui Raahessa. Holmström harrasti sukututkimusta ja kirjoitti aiheesta artikkeleita Suomen Sukututkimusseuran Genos-aikakauskirjaan sekä Oulussa ja Raahessa ilmestyneisiin sanomalehtiin.


title: Saint-Germain-l’Auxerrois

text: Saint-Germain-l’Auxerrois on kirkko Pariisin keskustassa 1. arrondissementin alueella, Place du Louvre -aukion itälaidalla, vastapäätä Louvrea.


title: Saint-Germain-l’Auxerrois

text: Nykyistä kirkkoa rakennettiin yli 300 vuotta 1200-luvulta alkaen. Se on omistettu Pyhälle Germanukselle, jonka Pariisin kaupungin suojeluspyhimys Geneviève legendan mukaan nuoruudessaan kohtasi. Valmistuttuaan sitä käytettiin Ranskan hovin kirkkona. Arkkitehtonisesti merkittävin osa rakennuksesta on vuosina 1435–1439 erilliseksi rakennettu kolmiportaalinen eteissali. Saint-Germain-l’Auxerrois’n kellonsoitto toimi aloitusmerkkinä vuoden 1572 pärttylinyön verilöylylle. Käyttö hovikirkkona päättyi vuonna 1682 kuningas Ludvig XIV:n vetäydyttyä pysyvästi Versaillesin palatsiin. Tämän jälkeen kirkkoon haudattiin monia Louvressa työskennelleitä taiteilijoita, muun muassa arkkitehdit Louis Le Vau ja Robert de Cotte, taidemaalarit François Boucher ja Jean-Baptiste Chardin sekä kuvanveistäjä Antoine Coysevox.


title: Iso Kivijärvi (Parkano, Kirjaskylä)

text: Iso Kivijärvi on Pirkanmaalla Parkanossa Kirjaskylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Iso Kivijärvi on osa Kivijoen-Jämijoen valuma-aluetta.


title: Iso Kivijärvi (Parkano, Kirjaskylä)

text: Järven pituus on1,4 kilometriä, leveys 600 metriä ja sen pinta-ala on 47 hehtaaria. Se sijaitsee laajalla suoalueella Parkanon kunnan länsiosissa. Kaikki ympäristön suot ovat tiheästi ojitettuja. Parikymmentä suo-ojaa laskee vetensä järveen ja luoteispäässä sijaitseva laskuoja on sekin alkuosuudeltaan koneellisesti kaivettu suora ja leveä oja. Latvaosuuden jälkeen sitä kutsutaan Kivijoeksi. Järvessä on kuusi saarta tai luotoa. Latosaari ja Pikkusaari ovat 50 metriä pitkiä ja muut saaret ovat pieniä luotoja. Järvi on paikoin kivinen. Rantaviivan pituus on 4,8 kilometriä. Rannat ovat puoliksi suota ja puoliksi kovaa metsämaata. Rannoille on rakennettu yli 20 vapaa-ajan asuntoa. Niille johtaa tiet kylätieltä, joka yhdistää Karvian Kantin ja Parkanon Kirjaskylän.


title: Iso Kivijärvi (Parkano, Kirjaskylä)

text: Iso Kivijärven nimi johtuu siitä, että sen vieressä on ollut Vähä Kivijärvi, joka on kuivatettu suoksi. Iso Kivijärven kaakkoisrannassa on sijainnut "Kiviholma" eli nykyään "Kivijärven" maatalo. Järviä kuivatettiin yleensä heinäniityiksi ja vielä vuoden 1959 painetussa peruskartassa näkyy entisen Vähä Kivjärven ympärillä latoja.


title: Jukka-Pekka Pelto-Arvo

text: Jukka-Pekka Pelto-Arvo (s. 30. kesäkuuta 1993 Kannus) on suomalainen salibandyn pelaaja, pelipaikaltaan hyökkääjä. Hän edustaa Salibandyliigassa pelaavia Seinäjoen Peliveljiä.


title: Jukka-Pekka Pelto-Arvo

text: Läpimurtonsa Salibandyliigassa kaudella 2014–2015 tehnyt Pelto-Arvo valittiin keväällä 2015 ensimmäistä kertaa A-maajoukkueeseen. Kauden päätteeksi Pelto-Arvo juhli SPV:n kanssa myös Suomen mestaruutta.


title: Kalle Jousinen

text: Kalle Jousinen (s. 1852) oli suomalainen Forssassa asunut työmies joka kirjoitti sanat Perustuslaillisten riemumarssi-nimiseen työväenlauluun.


title: Kalle Jousinen

text: Jousinen oli nuoruusvuosinaan innokas suomalaisuusliikkeen ja raittiusliikkeen kannattaja. Myöhemmin tultuaan mukaan työväenliikkeeseen hän toimi Forssan työväenyhdistyksen johtokunnan jäsenenä ja yhdistyksen varasihteerinä. Jousinen harrasti myös musiikkia ja laulua kuuluen paikkakunnan orkesteriin. Parhaiten hänet kuitenkin tunnetaan Perustuslaillisten riemumarssin sanoittajana. Kansansävelmään pohjautunut laulu ilmestyi 14 säkeistön mittaisena arkkiveisuna vuonna 1906.


title: Axe historique

text: Axe historique (ranskaa, ”historiallinen akseli”; tunnetaan myös nimillä Voie Triomphale ja Voie Royale) on noin kahdeksan kilometriä pitkä samansuuntaisten katujen ja puistojen muodostama kaakko–luode-suuntainen kaupunkiakseli Pariisissa. Se alkaa keskustasta Louvren taidemuseon sisäpihalta ja ulottuu La Défensen esikaupunkiin. Akseliin sisältyvät muun muassa Tuileries’n puisto ja Champs-Élysées-puistokatu, ja sen varrella ovat muun muassa aukiot Place de la Concorde ja Place Charles de Gaulle (ent. Place de l’Étoile) sekä Pariisin kolme riemukaarta, Arc de Triomphe du Carrousel, varsinainen Riemukaari ("Arc de Triomphe") ja Grande Arche. Akseli on rakentunut vähitellen vuosisatojen kuluessa alkaen Tuileries’n puutarhan perustamisesta 1500-luvulla. La Défense rakennettiin akselin päätteeksi vasta 1900-luvun jälkipuolella.


title: Hansin grillikesä

text: Hansin grillikesä on ruokaohjelma, jossa Hans Välimäki ja Meri-Tuuli Lindström kokkasivat ruokaa jokaisessa jaksossa julkisuudesta tuttujen henkilöiden kanssa.


title: Melonta Euroopan kisoissa 2015

text: Euroopan kisojen 2015 melonta pidettiin Mingəçevirissa Kur Sport and Rowing Centressä 14. - 16. kesäkuuta 2015. Sarjoja oli yhteensä 15. Urheilijoita osallistuii yhteensä 350. Menestynein maa oli Unkari, joka voitti kymmenen mitalia, joista viisi oli kultaa.


title: Timo Tervo (lääkäri)

text: Timo Martti Tapio Tervo (s. 1950) on suomalainen lääkäri. Hän on toiminut Helsingin yliopiston mikroskooppisen anatomian dosenttina vuosina 1978–1986, soveltavan silmälääketieteen professorina vuosina 2000–14 ja vuodesta 2014 Suomen ensimmäisenä liikennelääketieteen professorina. Hänestä tuli lääketieteen ja kirurgian tohtori 1977, silmätautien erikoislääkäri 1983 ja silmätautiopin dosentti 1986. Liikennelääketieteen erityispätevyyden hän suoritti vuonna 2001. Tervo toimii myös liikenneonnettomuuksien tutkijalautakuntatyössä. Vapaa-aikana Tervo harrastaa muun muassa musiikkia, kulkuneuvoja sekä maalais- ja saaristoelämää. Hän on äänittänyt Katse laineille -nimisen CD-levyn.


title: Webb Hayes

text: James Webb Cook Hayes (20. maaliskuuta 1856 Cincinnati, Ohio – 26. heinäkuuta 1934 Cincinnati, Ohio) oli yhdysvaltalainen sotilas ja liikemies. Hayes palveli Yhdysvaltain armeijassa useissa eri sodissa ja oli sotilasarvoltaan prikaatikenraali. Hänelle myönnettiin vuonna 1902 Yhdysvaltain armeijan korkein ansiomerkki, Medal of Honor, hänen toiminnastaan Filippiineillä vuonna 1899 suoritetussa sotilasoperaatiossa. Liikemiehenä Hayes tunnetaan yhtenä yhä toiminnassa olevan Union Carbide -kemikaaliyhtiön perustajista.


title: Webb Hayes

text: Hayesin äiti oli Lucy Webb Hayes ja isä Yhdysvaltain 19. presidentti Rutherford B. Hayes. Isänsä kuoleman jälkeen Webb Hayes perusti Fremontiin Yhdysvaltain ensimmäisen presidentin kirjaston.


title: Colonne Vendôme

text: Colonne Vendôme on 44 metriä korkea voitonpylväs Pariisin Place Vendôme -aukiolla.


title: Colonne Vendôme

text: Vendômen aukiolla sijaitsi aiemmin Ludvig XIV:n itselleen pystyttämä ratsastajapatsas, joka kuitenkin sulatettiin Ranskan vallankumouksen aikana. Pylväs pystytettiin aukiolle vuosina 1806–1810 Napoleonin vuonna 1805 Austerlitzin taistelussa saavuttaman voiton kunniaksi. Esikuvana toimi Trajanuksen pylväs Roomassa. Pylvääseen käytettiin metallia, joka sulatettiin 1 200:sta venäläisiltä ja itävaltalaisilta takavarikoidusta tykistä. Pylvään runko on kiveä, ja se on päällystetty 425:llä pronssilevyllä, jotka muodostavat pylvästä kiertävän 280 metriä pitkän reliefisarjan. Reliefit esittävät Austerlitzin taistelun tapahtumia ja niiden toteuttamiseen osallistuivat muun muassa kuvanveistäjät Louis Boizot, François-Joseph Bosio, Lorenzo Bartolini, Claude Ramey, François Rude, Charles-Louis Corbet, Henri-Joseph Ruxthiel ja Clodion.


title: Colonne Vendôme

text: Colonne Vendômen huipulla oli alun perin Antoine-Denis Chaudetin veistämä patsas, joka esitti Napoleonia toogaan pukeutuneena, mutta se jouduttiin poistamaan Napoleonin kukistuttua vuonna 1814. Restauraatioaikana pylvään huipulla liehui Bourbonien lippu, mutta heinäkuun monarkian aikana sinne pystytettiin Charles Émile Seurren veistämä uusi patsas, joka esitti Napoleonia sotilaspuvussa. Se puolestaan korvattiin toisen keisarikunnan aikana Auguste Dumontin tekemällä kopiolla Chaudetin alkuperäisestä patsaasta.


title: Colonne Vendôme

text: Pariisin kommuunin aikana vuonna 1871 Bonaparten dynastiaa symboloinut pylväs kaadettiin. Vallankumouksen kukistamisen jälkeen pylvään kaatanutta väkijoukkoa johtanut taidemaalari Gustave Courbet tuomittiin oikeudessa maksamaan uudelleenpystyttämiskustannukset, mikä ajoi hänet taloudelliseen perikatoon. Pylväs pystytettiin uudelleen vuonna 1873.


title: Vapun valtakunta

text: Vapun valtakunta on vuosina 2012–2014 esitetty ruokaohjelma, jossa Vappu Pimiä kokkasi ruokaa jokaisessa jaksossa yhden julkisuudesta tutun henkilön kanssa.


title: David Sime

text: David William ”Dave” Sime (25. heinäkuuta 1936 Paterson, New Jersey – 12. tammikuuta 2016 Miami Beach, Florida) oli yhdysvaltalainen pikajuoksija ja olympiamitalisti.


title: David Sime

text: Sime oli aikakautensa nopeimpia pikajuoksijoita maailmassa, mutta hän saavutti vain yhden aikuisten arvokisamitalin, 100 metrin juoksun olympiahopean Roomassa 1960, missä hän hävisi loppukilpailussa saksalaiselle Armin Harylle. Sime kuului Roomassa myös Yhdysvaltain pikaviestijoukkueeseen, joka saapui ensimmäisenä maaliin mutta hylättiin vaihtovirheen vuoksi.


title: David Sime

text: Simen lapsista Lisa-tytär avioitui amerikkalaisen jalkapalloilijan, kolminkertaisen Super Bowl -voittajan Ed McCaffreyn kanssa. Sime työskenteli silmälääkärinä ja hoiti muun muassa Richard Nixonia. Sime kuoli syöpään 79-vuotiaana Floridan Miami Beachillä 12. tammikuuta 2016.


title: Pesäpallon suomensarja 1971

text: Pesäpallon suomensarja pelattiin 27. kerran kaudella 1971. Sarja pelattiin kolmessa lohkossa kaksinkertaisena sarjana. Lohkovoittajat Jyväskylän Lohi, Loimaan Palloilijat ja Jyväskylän Kiri nousivat suoraan mestaruussarjaan kaudeksi 1972. Lohkojen kaksi heikointa putosi maakuntasarjaan.


title: Pesäpallon suomensarja 1971

text:
Itälohkossa kärkijoukkueet kohtasivat päätöskierroksella 5. syyskuuta Kiteellä, josta Lohi haki 2–5 -vierasvoiton ja varmisti nousunsa.
Sotkamon Jymy siirtyi länsilohkoon kaudeksi 1972. Lahden Mailaveikot ja Hongikon Nuorisoseuran Urheilijat puolestaan siirtyivät etelälohkosta itälohkoon. Maakuntasarjasta nousivat Summan Ponnistus ja Vehkalahden Veikot.


title: Pesäpallon suomensarja 1971

text: Mestaruussarjasta lohkoon putosivat Nurmon Jymy ja Ilmajoen Kisailijat ja länsilohkosta siihen siirtyi Kuortaneen Kunto. Maakuntasarjasta nousivat Pomarkun Pyry, Kauhajoen Karhu ja Työväen Mailapojat. Itälohkoon kaudeksi 1972 siirtyivät Lahden Mailaveikot ja Hongikon Nuorisoseuran Urheilijat. Heinolan Maila-Pojat vetäytyi sarjasta.


title: Pesäpallon suomensarja 1971

text: Lohkoon putosi mestaruussarjasta Vimpelin Veto. Maakuntasarjasta siihen nousivat Muhoksen Pallo-Salamat ja Kajaanin Pallokerho. Sotkamon Jymy siirtyi itälohkosta länsilohkoon.


title: Pesäpallon suomensarja 1970

text: Pesäpallon suomensarja pelattiin 26. kerran kaudella 1970. Sarja pelattiin kolmessa lohkossa kaksinkertaisena sarjana. Lohkovoittajat Imatran Pallo-Veikot, Riihimäen Pallonlyöjät ja Ilmajoen Kisailijat nousivat suoraan mestaruussarjaan kaudeksi 1971. Lohkojen kaksi heikointa putosi maakuntasarjaan.


title: Pesäpallon suomensarja 1970

text: Mestaruussarjasta itälohkoon putosi Puurtilan Kisa-Pojat. Maakuntasarjasta siihen nousivat Tohmajärven Urheilijat ja Juvan Urheilijat.


title: Pesäpallon suomensarja 1970

text: Mestaruussarjasta lohkoon putosi Hongikon Nuorisoseuran Urheilijat. Maakuntasarjasta nousivat Hyvinkään Tahko ja Tampereen Pyrintö.


title: Pesäpallon suomensarja 1970

text:
Rantsilan Raikas säilyi sarjassa voitettuaan uusinnassa Kokkolan Kirin.
Lohkoon putosi mestaruussarjasta Halsuan Toivo. Maakuntasarjasta siihen nousivat Simon Kiri ja Kannuksen Ura.


title: Terttu Rusila

text: Terttu Helena Rusila (ent. "Norio", o.s. "Loponen", 23. maaliskuuta 1956 Revonlahti – 7. tammikuuta 2016 Raahe)) oli suomalainen toimittaja. Hän työskenteli Raahelainen-lehden päätoimittajana vuoteen 2008 ja sen jälkeen paikallisjohtajana. Hänellä on kaksi lasta, Veikko Norion kanssa 1980-luvun alussa syntynyt Katariina ja Heikki Rusilan kanssa 1999 syntynyt Henrik.


title: Zikavirus

text: Zikavirus on keltakuumehyttysen välityksellä leviävä virus. Sen epäillään aiheuttavan ihmisissä sikiöiden kehityshäiriöitä ja Guillain-Barrén tautia, mutta yhteyttä ei ole vielä tieteellisesti vahvistettu. Tauti on kuitenkin yleensä hyvin lievä. Virus levisi loppuvuoden 2015 aikana nopeasti Latinalaisessa Amerikassa, ja samaan aikaan sitä esiintyi myös Afrikassa, osassa Aasiaa ja Ranskan Polynesiassa. Yhdysvaltain tartuntatautivirasto kehotti tällöin raskaana olevia matkailijoita varovaisuuteen näillä alueilla. Suomessa Terveyden ja hyvinvoinnin laitos kehotti matkustajia suojautumaan hyttysiltä Latinalaisessa Amerikassa liikuttaessa.


title: Zikavirus

text: Tapauksia todettiin myös Euroopassa, mutta ne olivat yleensä peräisin Etelä-Amerikasta. Suomessa todettiin ensimmäinen zikavirustapaus kesäkuussa 2015. Kyseessä oli lieväoireinen, Malediiveiltä lähtöisin oleva tautitapaus. Viruksen yleisin leviämistapa on tropiikissa elävän keltakuumehyttysen välityksellä, mutta myös ihmisestä toiseen tapahtuvia tartuntoja tunnetaan. Virus on aiemminkin aiheuttanut epidemioita Aasiassa ja Afrikassa.


title: Zikavirus

text: Noin 80 prosenttia tartunnan saaneista on oireettomia. Tartunnan oireita ovat lievä kuume, lihaskipu ja silmätulehdukset. Vain harva joutuu sairaalahoitoon. Virus on vaarallinen raskaana oleville, sillä se saattaa aiheuttaa lapselle pienipäisyyttä ja kehitysvammaisuutta. Muille se on haitattomampi kuin kausi-influenssa.


title: Zikavirus

text: Virus eristettiin ensimmäisen kerran vuonna 1947 Ugandassa kuumeisesta reesusmakakista. Virus nimettiin löytöpaikan, Zika-nimisen metsän, mukaan. Ihmisellä tartunta todettiin ensimmäistä kertaa Nigeriassa vuonna 1954. Ensimmäinen epidemia-aalto havaittiin vuonna 2007 Micronesiassa Yapin atollilla, jolloin 180 ihmistä sai tartunnan. Vuonna 2013 Ranskan Polynesiassa oli epidemia. Vuoden 2015 toukokuussa zikavirus havaittiin Brasiliassa, minkä jälkeen se levisi Latinalaisessa Amerikassa epidemiaksi. Yhteys sikiöiden kehitysvaurioon havaittiin Brasiliassa marraskuussa 2015.


title: Grandell

text: Grandell on muun muassa seuraavien henkilöiden sukunimi:


title: Haapalainen

text: Haapalainen on muun muassa seuraavien henkilöiden sukunimi:


title: Ruskopitta

text: Ruskopitta ("Pitta nipalensis") on pittojen heimoon kuuluva varpuslintu.


title: Ruskopitta

text: Ruskopittaa tavataan Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa ja Vietnamissa, ja sen levinneisyysalueen pinta-ala on noin 668 000 km. Se on luokiteltu elinvoimaiseksi.


title: Siniviittapitta

text: Siniviittapitta ("Pitta soror") on pittojen heimoon kuuluva varpuslintu.


title: Siniviittapitta

text: Siniviittapittaa tavataan Kambodžassa, Kiinassa, Laosissa, Thaimaassa ja Vietnamissa, ja sen levinneisyysalueen pinta-ala on noin 579 000 km². Se on luokiteltu elinvoimaiseksi.


title: Jesús Chourio

text: Jesús Danian Chourio Pirela (s. 2. tammikuuta 1991 Maracaibo) on venezuelalainen lentopalloilija, joka edustaa Mestaruusliigassa pelaavaa Vammalan Lentopalloa. Pelipaikaltaan 201 senttimetriä pitkä ja 88 kilogrammaa painava Chourio on hakkuri. Chourion iskulyönti yltää 345 senttimetriin ja torjuntalyönti 340 senttimetriin.


title: Jesús Chourio

text: Chourio siirtyi vuonna 2014 kotimaastaan espanjalaiseen CV Terueliin. Marraskuussa 2015 Suomen Mestaruusliigan VaLePa hankki Chourion Urpo Sivulan loukkaannuttua.


title: Jesús Chourio

text: Chourio ylsi Venezuelan lentopallomaajoukkueen harjoittelurinkiin mukaan jo 14-vuotiaana. Hän edusti maataan vuoden 2014 MM-kilpailuissa Puolassa.


title: Hopeamitali

text: Hopeamitali on urheilukilpailuissa tai muissa kilpailuissa jaettava mitali. Hopeamitali annetaan kilpailussa toiseksi sijoittuneille kilpailijoille. Ensimmäiseksi sijoittunut saa kultamitalin ja kolmanneksi sijoittunut pronssimitalin.


title: Hopeamitali

text: Historian ensimmäisissä nykyaikaisissa olympialaisissa, vuoden 1896 kesäolympialaisissa Ateenassa, voittajien mitalit olivat hopeaa. Nykyiseen kulta-hopea-pronssi -järjestelmään siirryttiin vasta vuoden 1904 kesäolympialaisissa. Suurimmissa urheilukilpailuissa hopeamitalit ovat todellista hopeaa, mutta pienemmissä kilpailuissa ne ovat usein esimerkiksi terästä.


title: Hopeamitali

text: Golfin Britannian avoimissa hopeinen mitali annetaan parhaiten sijoittuneelle amatöörille.


title: Ahlstedt

text: Ahlstedt on muun muassa seuraavien henkilöiden sukunimi:


title: 2,6-dinitrotolueeni

text: 2,6-Dinitrotolueeni (CHNO) on nitrattu aromaattinen yhdiste. Sitä käytetään orgaanisessa synteesissä räjähteitä, väriaineita ja polymeerejä valmistettaessa. 2,6-Dinitrotolueenin kanssa isomeerisia yhdisteitä ovat 2,3-, 2,4-, 2,5-, 3,4- ja 3,5-dinitrotolueenit.


title: 2,6-dinitrotolueeni

text: Huoneenlämpötilassa 2,6-dinitrotolueeni on keltaisia, punaisia tai ruskeita kiteitä. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin kuten etanoliin, kloroformiin ja etyleenidiamiiniin. Yhdiste ärsyttää voimakkaasti ihoa ja hengitysteitä. Yhdisteelle altistuminen voi aiheuttaa huonovointisuutta, pääkipua, kouristuksia ja methemoglobiinin muodostumisesta johtuaa ihon sinistymistä. 2,6-Dinitrotolueeni voi olla karsinogeeninen ja mutageeninen aine.


title: 2,6-dinitrotolueeni

text: 2,6-Dinitrotolueenia voidaan valmistaa nitraamalla tolueenia tai o-nitrotolueenia.Näissä reaktioissa muodostuu myös muita dinitrotolueeni-isomeereja.


title: 2,6-dinitrotolueeni

text: 2,6-Dinitrotolueenia voidaan käyttää ärjähdysaineiden valmistamiseen. Pelkistämällä siitä saadaan 2,6-tolueenidiamiinia, jota käytetään väriaineiden ja polyuretaanien valmistuksessa. Magnesiumpattereissa yhdistettä voidaan käyttää katodisena depolarisaattorina.


title: Leili

text: Leili (myös putina tai hinkki) on usein puusta tai nahasta valmistettu noin 2-3 litran kanto- ja säilytysastia, jolla voidaan kuljettaa mm. vettä tai viinaa pitkien matkojen päähän. Leilissä on yleensä nahkainen hihna ja kehikko on leveydeltään noin 15-28 cm pitkä. Leiliä on käytetty jo muinoin ennen juomapullon keksimistä.


title: Pronssimitali

text: Pronssimitali on urheilukilpailuissa tai muissa kilpailuissa jaettava mitali. Pronssimitali jaetaan kilpailussa kolmanneksi sijoittuneille kilpailijoille. Ensimmäiseksi sijoittunut saa kultamitalin ja toiseksi sijoittunut hopeamitalin.


title: Pronssimitali

text: Nykyaikaisissa olympialaisissa pronssimitaleita on jaettu vuoden 1904 kesäolympialaisista lähtien. Joissakin lajeissa, kuten painissa ja taekwondossa, ei järjestetä erillistä pronssiottelua, joten pronssimitaleita jaetaan kaksi kappaletta, molempien semifinaalien häviäjille.


title: Pronssimitali

text: Vuonna 1995 tehdyn tutkimuksen mukaan pronssimitalistit ovat usein tyytyväisempiä kilpailun jälkeen kuin hopeamitalistit. Tämä selittyy sillä, että hopeamitalisti häviää viimeisen ottelunsa, kun taas pronssimitalisti voittaa viimeisen ottelunsa.


title: Daddy (PSYn kappale)

text: Daddy on eteläkorealaisen laulajan PSYn marraskuussa 2015 julkaistu single, joka kuuluu myös hänen seitsemännelleen albumille "Chiljip PSY-Da". Kappaleessa on vierailevana laulajana Lee Chae-rin eli CL.


title: Daddy (PSYn kappale)

text: Tammikuuhun 2016 mennessä Daddy on kerännyt lähes 100 miljoonaa näyttökertaa YouTubessa.


title: Al-Murabitoun

text: Al-Murabitoun oli Saharan alueella Pohjois-Malissa toimiva islamistinen terroristijärjestö. Järjestön jäsenet koostuivat algerialaiselle Mokhtar Belmokhtarille uskollisista joukoista. Järjestö teki useita iskuja Malissa ja toimi yhteistyössä Islamilaisen Maghrebin al-Qaidan kanssa, josta al-Murabitounin johtaja Belmokhtar alun perin erosi välirikon takia. Maaliskuussa 2017 järjestö liittyiyhteen joidenkin muiden järjestöjen kanssa, muodostaen järjestön nimeltä Jamaat Nusrat al-Islam wal-Muslimin eli JNIM.


title: Al-Murabitoun

text: Al-Murabitounin perustajana pidetään ennen Islamilaisen Maghrebin al-Qaidan johtohahmoihin kuulunutta algerialaista Mokhtar Belmokhtaria. Belmokhtarin välit al-Qaidan kanssa rikkoutuivat vuoden 2012 loppupuolella ja tammikuussa 2013 puolella hän tuli tunnetuksi In Aménasin panttivankikriisistä. Myöhemmin samana vuonna Belmokhtarin johtamat joukot yhdistyivät Mujao-nimisen toisen terroristijärjetön kanssa. Järjestön virallista johtajaa ei nimetty ranskaksi julkaistussa perustamisjulistuksessa, mutta Belmokhtarin uskotaan olevan nykyisin järjestön johdossa Mujaon johtaja Ahmed Ould Amerin ja Ranskan viranomaisten al-Murabitounin johtajaksi epäilemän Abu Bakr al-Nasrin kuoltua Ranskan armeijan operaatioissa Malissa vuonna 2014.


title: Al-Murabitoun

text: Vuoden 2015 puolella liikkui huhuja al-Murabitounin liittymisestä Isis-järjestöön. Yksi Mujaon johtajista ilmoitti liittymisestä, mutta myöhemmin Belmokhtar totesi järjestön olevan uskollinen al-Qaedan johtaja Ayman al-Zawahirille. Vuonna 2015 järjestö toteutti myös useita terrori-iskuja Malissa. Elokuussa järjestö hyökkäsi hotelliin Sevaren kaupungissa surmaten ainakin 19 henkilöä. Se otti myös vastuun hyökkäyksestä kahvilaan Bamakossa maaliskuussa 2015, jossa sai surmansa viisi henkilöä. Marraskuussa 2015 järjestö otti panttivankeja Bamakon Radisson Blu-hotellilla. Mauritanialaisen al-Akhbar-uutistoimiston mukaan isku toteutettiin yhteistyössä Islamilaisen Maghrebin al-Qaidan kanssa. Yhteistyötä on pidetty merkkinä yrityksistä lähentää toimintaa al-Qaidan kanssa, joka on kärsinyt kilpailusta Isis-järjestön kanssa. Samanlaista kehitystä oli havaittavissa Burkina Fason terrori-iskuissa 2016. Islamilaisen Maghrebin al-Qaida otti vastuun iskuista, mutta yhdysvaltalaisen terroristijärjestöjä tarkkailevan SITE:n mukaan iskun toteuttajat olivat Al-Murabitounin jäseniä.


title: Al-Murabitoun

text: Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM.


title: Ski Classics 2015–2016

text: Ski Classics 2015–2016 on maastohiihdon maratonkilpailujen sarjan Ski Classicsin kuudes kilpailukausi. Kausi alkoi 5. joulukuuta 2015 Italian Livignossa ja päättyi 2. huhtikuuta 2016 Ruotsin Åressa. Kausi koostui ensimmäisen kilpailun yhteydessä hiihdetystä prologista ja yhdeksästä varsinaisesta osakilpailusta.


title: Ski Classics 2015–2016

text: Kokonaiskilpailun voitti miehissä norjalainen Petter Eliassen, jolle voitto oli toinen peräkkäinen, ja naisissa ruotsalainen Britta Johansson Norgren. Miesten puolella norjalaiset voittivat kaikki osakilpailut, kun Eliassen ja John Kristian Dahl voittivat kolmesti, Tord Asle Gjerdalen kahdesti ja Johan Kjølstad kerran. Norjalaiset saavuttivat yhtä vaille myös kaikki palkintopallipaikat, kun henkilökohtaisissa kilpailussa lisäksi vain Venäjän Jevgeni Dementjev ylsi kertaalleen kolmen parhaan joukkoon. Naisten puolella Johansson Norgren voitti neljä osakilpailua. Sveitsiläinen Seraina Boner ja itävaltalainen Katerina Smutna ylsivät kahteen voittoon.


title: Ski Classics 2015–2016

text:
¹ Lyhennettiin lumiolosuhteiden vuoksi. La Sgambedassa suunniteltu matka oli 35 km, La Diagonelassa 65 km, Toblach–Cortinassa 50 km ja Årefjällsloppetissa 65 km.
² 7. helmikuuta 2016 oli määrä hiihtää Kaiser Maximilian Laufin sijaan 50 kilometrin (p) König Ludwig Lauf Saksassa, mutta se peruttiin lumiolosuhteista johtuen.


title: Pesäpallon suomensarja 1966

text: Pesäpallon suomensarjan 22. kausi pelattiin kesällä 1966. Sarja pelattiin neljässä lohkossa ja lohkovoittajat nousivat suoraan mestaruussarjaan kaudeksi 1967.


title: Pesäpallon suomensarja 1966

text: Itälohkossa voiton vei Nurmeksen Sepot. Nousu ratkesi pisteen erolla Juvan Palloon.


title: Pesäpallon suomensarja 1966

text: Etelälohkosta nousupaikan lunasti Puna-Mustat voitettuaan Herttoniemen Urheilijat uusintaottelussa juoksuin 10–6.


title: Pesäpallon suomensarja 1966

text: Länsilohkossa Nurmon Jymy hävisi vasta päätöskierroksella Seinäjoen Maila-Jusseille. Nousu oli kuitenkin jo varmistettu.


title: Pesäpallon suomensarja 1966

text:
Halsuan Toivo voitti pohjoislohkon puhtaalla pelillä. Joukkueesta Allan Karvonen valittiin Vuoden pesäpalloilijaksi ensimmäisenä mestaruussarjan ulkopuolisena pelaajana.
Kemi säilyi voitettuaan uusintaottelussa Muhoksen juoksuin 18–9.


title: Nimetön 30

text:
Nimetön 30 on teatterikilpailukonsepti, joka on kehitetty Tampereen yhteiskoulun lukiossa. Alkuperäisen idean keksi Tampereen yhteiskoulun lukion opiskelija Paavo Keski-Orvola koulussa järjestettyä tuotannon kurssin tapahtumaa Sol invictus varten. Inspiraationa konseptille toimi Uneton48. Nimetön 30 alkuperäisessä konseptissa 4-7 hengen joukkueille annettiin 30 tuntia aikaa tehdä 15-20 minuuttinen näytelmä. Konseptia on myöhemmin kehitetty joukkueiden maksimi kokoa on nostetta 15 henkeen.
Nimetön 30 konseptia on järjestetty 3 kertaa.


title: Lutz Pfannenstiel

text: Lutz Pfannenstiel (s. 12. toukokuuta 1973 Zwiesel) on saksalainen uransa päättänyt jalkapallomaalivahti. Nykyisin hän toimii bundesliigaseura TSG 1899 Hoffenheimin kansainvälisten asioiden ja pelaajatarkkailun vastaavana.


title: Lutz Pfannenstiel

text: Pfannenstiel on ensimmäinen ja myös ainoa jalkapalloilija, joka on pelannut ammatikseen kaikilla kuudella FIFA:an kuuluvalla maanosalla. Hän edusti urallaan 26 seuraa 13 eri maassa.


title: Lutz Pfannenstiel

text: Pfannenstiel sai 19-vuotiaana 1. FC Bad Kötztingin pelaajana sopimustarjouksen Bayern Müncheniltä, mutta Pfannenstiel kieltäytyi tästä, sillä hän ei halunnut toimia Oliver Kahnin kakkosmaalivahtina seurassa. Pian sopimustarjouksen jälkeen Pfannenstiel siirtyi Malesian pääsarjan Penang FA:han. Vuodet 1994–1997 Pfannenstiel edusti Englannin valioliigan Wimbledonia ja Nottingham Forestia, mutta ei pelannut kummassakaan yhtään ottelua. Vuodet 1997–1998 Pfannenstiel pelasi Suomessa TPV:n, Hakan ja PK-37:n paidassa. Hakassa Pfannenstiel ei pelannut yhtään Veikkausliiga-ottelua Panu Toivosen ollessa ykkösmaalivahtina.


title: Lutz Pfannenstiel

text: Vuonna 2008 Pfannenstiel siirtyi brasilialaiseen Hermann Aichingeriin ja näin ollen hänestä tuli ensimmäinen kaikilla maanosilla jalkapalloa ammatikseen pelannut pelaaja. Pfannenstiel lopetti uransa namibialaisessa Ramblersissa vuonna 2011. Pfannenstiel pelasi ammatikseen Saksassa, Malesiassa, Englannissa, Etelä-Afrikassa, Singaporessa, Suomessa, Uudessa-Seelannissa, Norjassa, Kanadassa, Armeniassa, Albaniassa, Brasiliassa ja Namibiassa.


title: Lutz Pfannenstiel

text: Vuosina 1986–1987 Pfannenstiel pelasi viisi ottelua Saksan alle 17-vuotiaiden maajoukkueessa.


title: Lutz Pfannenstiel

text: Pfannenstiel aloitti valmentajanuransa jo peliurallaan, kun hän toimi vuonna 2007 armenialaisen FC Bentonit Ijevanin päävalmentajana pelatessaan seurassa. Vuosina 2008–2009 Pfannenstiel toimi Kuuban ja vuosina 2009–2010 Namibian jalkapallomaajoukkueen päävalmentajana. Helmikuussa 2011 alkaen hän on toiminut TSG 1899 Hoffenheimin kansainvälisten asioiden ja pelaajatarkkailun vastaavana.


title: Lutz Pfannenstiel

text: Lokakuussa 2009 Pfannenstiel julkaisi omaelämäkertansa "Unhaltbar – Meine Abenteuer als Welttorhüter". Vuosien 2010 ja 2014 MM-kilpailuissa Pfannenstiel toimi Oliver Kahnin kanssa asiantuntijana ZDF-kanavalla. Hän on työskennellyt kommentaattorina myös BBC:llä, CNN:llä ja Eurosportilla.


title: Lutz Pfannenstiel

text: Pelatessaan Singaporessa Pfannenstiel joutui vankilaan 101 päiväksi oltuaan epäiltynä ottelumanipulaatiosta. Myöhemmin hänet vapautettiin syytteistä todisteiden puuttuessa.


title: Lutz Pfannenstiel

text: Vuonna 2002 pelatessaan englantilaisessa Bradford Park Avenuessa Pfannenstielin sydän pysähtyi kolme kertaa hänen törmättyään Harrogaten Clayton Donaldsoniin. Omien sanojensa mukaan Pfannenstiel pelasi kovassa kuumeessa.


title: Surakka

text: Surakka on muun muassa seuraavien henkilöiden sukunimi:Fiktiossa:


title: Ganges-luokka

text: Ganges-luokka oli Britannian kuninkaallisen laivaston kuuden aluksen muodostama 74-tykkinen kolmannen luokan linjalaivaluokka. Luokka oli ainoa Edward Huntin suunnittelema 74-tykkinen alusluokka.


title: Ganges-luokka

text: Luokan kolme ensimmäistä alusta tilattiin vuonna 1779. Kaksi seuraavaa tilattiin 1801 ja kuudes, jonka suunnitelmia muokattiin hieman, tilattiin 1811. Alukset olivat nopeita ja sääkelpoisia, mutta niitä pidettiin hieman epävakaina.


title: Ganges-luokka

text: Alusten aseistuksena oli kummallakin tykkikannella 28 tykkiä, jotka alemmalla olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.


title: Bland-Allison Act

text: Bland-Allison Act (tai Grand Bland Plan of 1878) oli Yhdysvalloissa vuonna 1878 hyväksytty laki, jonka myötä Yhdysvallat siirtyi kultakannasta kaksimetallikantaan. Bland-Allison Actin nimi tulee sitä ajaneiden kongressiedustajien Richard P. Blandin ja William B. Allisonin nimistä.


title: Bland-Allison Act

text: Bland-Allison Act salli hopeakolikoiden lyömisen kultakolikoiden rinnalla niin, että hopeakolikoihin arvo suhteessa kultakolikoihin olisi 16:1. Koska kulta oli tuolloin kuitenkin yli 16 kertaa hopeaa arvokkaampaa, uskoivat kultakannan vastustajat hopeakolikoiden syrjäyttävän kultakantaan sidotun rahan. Yhdysvaltain silloinen presidentti ja kultakannan kannattaja Rutherford B. Hayes käytti veto-oikeuttaan lakiehdotuksen hylkäämiseksi, mutta kongressi kumosi veton niin kutsutulla veto-oikeuden ohituksella ja lakiehdotus hyväksyttiin.


title: Bland-Allison Act

text: Bland-Allison Act ei sen kannattajien odotuksista huolimatta saanut yhdysvaltalaisia luopumaan kultaan sidotusta rahasta. Hopean hinta laski lakimuutoksen jälkeen merkittävästi, minkä seurauksena kultakolikoiden arvoon sidottujen hopeakolikoiden todellinen arvo laski niiden nimellisarvon alapuolelle, kun taas kultakolikoiden arvo pysyi ennallaan. Lisäksi valtiovarainministeriö, jonka piti lain mukaan ostaa hopeaa vähintään kahdella miljoonalla dollarilla kuukaudessa, rajoitti hopeakolikoiden kysyntää ostamalla hopeaa vain minimimäärän.


title: Bland-Allison Act

text: Bland-Allison Act kumottiin Sherman Silver Purchase Act -lailla vuonna 1890.


title: HMS Brunswick (1790)

text: HMS Brunswick oli Kuninkaallisen laivaston vuonna 1790 vesillelaskettu 74-tykkinen kolmannen luokan linjalaiva, joka oli ensimmäinen Yhdysvaltain vapaussodan jälkeen suunniteltu ja vesillelaskettu 74-tykkinen linjalaiva. Alus oli merkittävästi suurempi kuin sodassa palvelleet vastaavat alukset ja sen ylemmälle tykkikannelle oli asennettu yksi tykkipari enemmän.


title: HMS Brunswick (1790)

text: Aluksen suunnitelmat hyväksyttiin Amiraliteetissa 10. tammikuuta 1785. Alus tilattiin 7. tammikuuta 1786 Deptfordin telakalta, jossa rakennustöistä vastasi maaliskuuhun 1787 Henry Peake ja sen jälkeen Martin Ware. Sen köli laskettiin toukokuussa 1786 ja alus laskettiin vesille 30. huhtikuuta 1790. Aluksen valmistuskustannukset olivat 43 024 puntaa. Alus oli 17. toukokuuta - 18. kesäkuuta takiloitavana ja varustettavana Woolwichissa, mikä maksoi 4 757 puntaa.


title: HMS Brunswick (1790)

text: Aluksen aseistuksena oli alemmalla tykkikannella 28 kappaletta 32 naulan tykkejä ja ylemmällä tykkikannella 30 kappaletta 18 naulan tykkejä. Lisäksi aluksen puolikannella oli kaksitoista ja etukannella neljä 9 naulan tykkiä. Aluksen aseistus muutettiin joulukuussa 1806, jolloin kaikki tykit vaihdettiin 24 naulan tykeiksi. Kummallakin tykkikannella oli 24 kappaletta, puolikannella kaksi 24 naulan tykkiä ja kymmenen 24 naulan karronadia ja etukannella kaksi 24 naulan tykkiä ja neljä 24 nualan karronadia.


title: HMS Brunswick (1790)

text: Alus otettiin palvelukseen toukokuussa 1790 Espanjan laivaston varustamiseksi päällikkönään Sir Hyde Parker ja uudelleen Venäjän aseistamiseksi päällikkönään Sir Roger Curtis. Alus palautettiin palvelukseen elokuussa 1791 Portsmouthissa vartiolaivana ja se palautettiin jälleen palvelukseen heinäkuussa 1793 kontra-amiraali George Bowyerin lippulaivana päällikkönään John Harvey.


title: HMS Brunswick (1790)

text: Alus taisteli 1. kesäkuuta 1794 kolmannessa Ushantin taistelussa 74-tykkisen Ranskan laivaston linjalaivan "Le Vengeur du Peuplen" kanssa, jolloin 41 miehistönjäsentä sai surmansa ja 114 haavoittui. Kuolleiden joukossa oli aluksen päällikkö Harvey. Alus poistettiin korjausten ajaksi palveluksesta ja se palautettiin palvelukseen syyskuussa päällikkönään lordi Charles Fitzgerald.


title: HMS Brunswick (1790)

text: Alus muutettiin Chathamissa heinäkuusta 1814 elokuuhun 1815 ruutiproomuksi ja se oli sairaalalaivana Stangate Creekissä lokakuusta 1815 alkaen. Aluksen romutus saatiin päätökseen Sheernessissä elokuussa 1826.


Yhdysvaltain liberaalirepublikaaninen puolue oli 1870-luvun alussa toiminut lyhytikäinen puolue, joka erosi republikaanisesta puolueesta. Puolueen perustajia olivat senaattorit Charles Sumner ja Carl Schurz sekä lehtimies Horace Greeley. Liberaalirepublikaanit vastustivat istuvaa republikaanipresidenttiä Ulysses S. Grantia, jota he pitivät korruptoituneena ja tehottomana. Liberaalirepublikaanit nimesivät vuoden 1872 presidentinvaaleissa Horace Greeleyn uutta kautta tavoitelleen Grantin vastaehdokkaaksi. Vaikka Greeley sai liberaalirepublikaanien lisäksi taakseen myös demokraattisen puolueen kannattajat, hävisi Greeley vaaleissa selvästi Grantille.


title: Vähä Kivijärvi (Parkano, Kirjaskylä)

text: Vähä Kivijärvi on Pirkanmaalla Parkanossa Kirjaskylällä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Kivijoen-Jämijoen valuma-alueeseen. Järven alue on nykyään metsäistä suota tai avosuota.


title: Vähä Kivijärvi (Parkano, Kirjaskylä)

text: Kuivatettu järvi on sijainnut painaumassa ja siinä oleva suo on nykyään 600 metriä pitkä ja 300 metriä leveä. Se sijaitsee 800 metriä lounaaseen Iso Kivijärvestä. Suoalueen eteläpäässä sijaitsee kaksi avosuon aluetta, jotka ovat noin 150 ja 70 metriä pitkiä. Painauman poikki on kaivettu oja, joka yhtyy pohjoisessa Iso Kivijärvestä kaivettuun johto-ojaan. Sitä kutsutaan Kivijoeksi.


title: Vähä Kivijärvi (Parkano, Kirjaskylä)

text: Vanhassa 1800-luvun pitäjänkartassa "Vähä-Kivijärvi" on piirretty lähes samanmuotoisena kuin on 140 metrin korkeuskäyrä peruskartalla. Järvi on pitäjänkartassa täysin autio, mutta sen luusuassa ja laskuojan varrelle on piirretty niityä. Vuonna 1874 kruununtorppari Tobias Michlesson Kallionharju Sydänmaan kylästä haki lupaa laskea ja kuivattaa "Vähä-Kivijärven". Lupa myönnettiin vuonna 1877. Erämaasoita ja -järviä kuivatettiin entisaikana karjalle heinäniityiksi. Vuoden 1959 painetussa peruskartassa Vähä Kivijärven entisen rannan ympärille on piirretty neljä latoa. Vuoden 1984 kartassa niitä ei enää ole.


title: A. S. Kilpeläinen

text: Adolf Seth Kilpeläinen (18. helmikuuta 1874 Kiihtelysvaara – 1. maaliskuuta 1937 Kontiolahti) oli suomalainen filosofian tohtori, historiantutkija ja kansakoulutarkastaja.


title: A. S. Kilpeläinen

text: Kilpeläisen vanhemmat olivat kirjuri Heikki Kilpeläinen ja Katri Puustinen. Hän pääsi ylioppilaaksi 1893 Joensuun lyseosta ja opiskeli Helsingin yliopistossa valmistuen filosofian kandidaatiksi 1896, maisteriksi 1897 ja lisensiaatiksi 1900. Kilpeläinen promovoitiin filosofian tohtoriksi 1919.


title: A. S. Kilpeläinen

text: Kilpeläinen toimi Nurmeksen yhteiskoulun latinan ja suomen kielen opettajana ja rehtorina 1902–1908. Hän oli kansakoulutarkastajana Mikkelin piirissä 1908–1913, Sortavalan piirissä 1913–1919, Joensuun piirissä 1919–1925 ja Pohjois-Karjalan piirissä vuodesta 1925. Kilpeläinen oli myös 8. suojeluskuntapatterin päällikkönä 1919–1926 ja hän toimi Karjalainen-lehden vakinaisena avustajana vuodesta 1920 alkaen.


title: A. S. Kilpeläinen

text: Kilpeläinen oli naimisissa vuodesta 1903 Alma Lindbergin kanssa.


title: Adam McKay

text: Adam McKay (s. 17. huhtikuuta 1968 Philadelphia, Pennsylvania) on yhdysvaltalainen elokuvaohjaaja, tuottaja, käsikirjoittaja, koomikko ja näyttelijä. Hänet tunnetaan parhaiten ohjaamistaan elokuvista "" (2004), "Katastrofikytät" (2010) ja "The Big Short" (2015), josta hän sai parhaan ohjauksen Oscar-ehdokkuuden vuonna 2016.


title: Adam McKay

text: Vuonna 2018 McKay ohjasi elämänkerrallisen draamaelokuvan "Vice – vallan oikeat kasvot", joka kertoo Yhdysvaltain entisestä varapresidentistä Dick Cheneystä. Elokuva sai kahdeksan Oscar-ehdokkuutta, joista McKay henkilökohtaisesti sai ehdokkuudet parhaasta elokuvasta tuottajana, ohjauksesta ja alkuperäisestä käsikirjoituksesta.


title: Sääksjärvi (järvi Mäntsälässä)

text: Sääksjärvi on järvi Mäntsälässä.


title: Sääksjärvi (järvi Mäntsälässä)

text: Järven pinta ala on 0,4 km² ja valuma-alue 3,9 km². Valuma-alueesta noin 63 prosenttia on metsää, 17 prosenttia suota ja peltoa 9 prosenttia. Sääksjärvi kuuluu Porvoonjoen valuma-alueeseen. Järven keskisyvyys on 2,2 metriä ja suurin syvyys 4,7 metriä.


title: Sääksjärvi (järvi Mäntsälässä)

text: Sääksjärvellä on kunnan yleinen uimaranta ja kylän yhteisranta. Järven kaloista lukumääräisesti 43 prosenttia on särkiä ja 3 prosenttia lahnoja (2001). Järvessä on myös pieniä ahvenia, kiiskeä, haukea ja siikaa. Sääksjärvi on rehevä.


title: Sääksjärvi (kylä Mäntsälässä)

text: Sääksjärvi on kylä Mäntsälässä.


title: Sääksjärvi (kylä Mäntsälässä)

text: Sääksjärven asukasluku on noin 800 (2005). Kylä sijaitsee Mäntsälä–Porvoo-tien varrella ja on vanhan Porvoo–Hämeenlinna-tien suuntaisesti noin viisitoista kilometriä pitkä. Kylä jakaantuu Pohjoispäähän, Keskikylään ja Eteläpäähän eli Purolaan. Sääksjärvellä on kylätoimikunta, maamiesseura, maa- ja kotitalousnaisyhdistys, kaksi metsästysseuraa, nuorisoseura ja urheiluseura. Kylällä on oma koulu, Sääksjärven koulu. Kylä on saanut nimensä samannimisen järven mukaan. Järven rannalla on uimaranta. Sääksjärven lisäksi kylällä on pienempiä lampia: Korplampi, Suojärvi ja Venunjärvi.


title: Sääksjärvi (kylä Mäntsälässä)

text: Sääksjärvellä on viisi karjatilaa (2009). Mäntsälän tulitikkuteollisuus alkoi kylältä ja kylällä on ollut viisi eri tehdasta. Sääksjärvellä ei ole enää teollisuutta, mutta siellä louhitaan punamustaa Aurora-graniittia.


title: Wilfred Agbonavbare

text: Wilfred Agbonavbare (5. lokakuuta 1966 Lagos, Nigeria – 27. tammikuuta 2015 Alcalá de Henares, Espanja) oli nigerialainen jalkapalloilija. Pelipaikaltaan hän oli maalivahti.


title: Wilfred Agbonavbare

text: Agbonavbare pelasi kotimaansa pääsarjassa New Nigerian Bankissa 1983–1989 ja BCC Lionsissa 1990. Hän voitti Nigerian-mestaruuden vuonna 1985. Kaudeksi 1990–1991 Agbonavbare siirtyi Espanjan Segunda Divisiónissa pelaavaan Rayo Vallecanoon. Toisella kaudellaan seurassa hän oli saavuttamassa toista sijaa ja nousua Primera Divisióniin. Rayo Vallecano putosi pääsarjasta kahden kauden jälkeen, mutta Agbonavbare saavutti jälleen toisen sijan ja toisen sarjanousun kaudella 1994–1995. Hän pelasi seurassa vielä kolmannen pääsarjakauden, kunnes siirtyi kaudeksi 1996–1997 toiselle sarjatasolle Écijaan, jossa pelatun kauden jälkeen lopetti uransa. Yhteensä Agbonavbare pelasi Rayo Vallecanossa 76 ottelua pääsarjatasolla ja 101 ottelua toisella sarjatasolla. Écijassa hän pelasi 23 toisen sarjatason ottelua. Hän oli vielä kuollessaankin eniten pääsarjaotteluita Rayo Vallecanossa pelannut maalivahti.


title: Wilfred Agbonavbare

text: Nigerian maajoukkueessa Agbonavbare pelasi vuosina 1983–1989 ja 1993–1994. Hän oli mukana AM-kilpailuissa 1994, jotka Nigeria voitti, ja MM-kilpailuissa 1994.


title: Wilfred Agbonavbare

text: Peliuransa jälkeen Agbonavbare jäi asumaan Espanjaan työskennelleen muun muassa maalivahtivalmentajana ja matkalaukkujen kantajana Adolfo Suárezin Barajasin Madridin kansainvälisellä lentoasemalla. Hän kuoli syöpään 48-vuotiaana Asturian ruhtinaan sairaalassa Alcalá de Henaresissa.


title: Röömi

text: Röömi on Satakunnassa Kankaanpäässä Korvaluomassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Röömi on osa Kivijoen-Jämijoen valuma-aluetta.


title: Röömi

text: Lammen pituus on 350 metriä, leveys 250 metriä ja sen pinta-ala on 4,1 hehtaaria. Se sijaitsee Honkakeitaan itäpuolella maaston painaumassa ja se on jätetty keitaan turvetuotantoalueen ulkopuolelle. Lampeen ei laske ojia eikä sillä ole laskuojaa. Sen rannoilla ei ole rakennuksia eikä sille johda teitä. Lähin asutus sijaitsee parkanon puolella Korteskylällä, minne on matkaa kilometrin. Kankaanpään ja Parkanon välinen raja kulkee 100 metriä lammen pohjoisrannasta.


title: Nyrkkeily Euroopan kisoissa 2015

text: Euroopan kisojen 2015 nyrkkeily pidettiin Bakussa Crystal Hallissa 25. - 18. kesäkuuta 2015. Sarjoja oli yhteensä 15, joista kymmenen miehille. Urheilijoita oli yhteensä 296.


title: Toinen Kernstownin taistelu

text: Toinen Kersntownin taistelu oli 24. heinäkuuta 1864 Virginian pohjoisosassa sijaitsevassa Kernstownissa käyty Yhdysvaltain sisällissodan taistelu. Taistelu käytiin Unionin George Crookin ja Konfederaation Jubal Earlyn johtamien joukkojen välillä. Crookilla oli komennossaan arviolta noin 10 000 ja Earlylla 13 000 miestä.


title: Toinen Kernstownin taistelu

text: Taistelu päättyi Konfederaation voittoon. Unioni menetti taistelussa yhteensä noin 1 200 miestä, Konfederaatio puolet vähemmän. Tappion myötä Crookin joukot vetäytyivät Shenandoahin laaksosta Potomac-joen toiselle puolelle.


title: Norwalk (Ohio)

text: Norwalk on vuonna 1817 perustettu kaupunki Ohiossa, Yhdysvalloissa. Se on Huronin piirikunnan pääkaupunki. Kaupungin asukasluku on 17 012 (2010).


title: Pyöräily Euroopan kisoissa 2015

text: Euroopan kisojen 2015 pyöräily pidettiin Bakussa Crystal Hallissa 16.–27. kesäkuuta 2015. Urheilijoita oli yhteensä 346. Sarjoja oli neljä kummallekin sukupuolelle. Kisoissa kilpailtiin BMX-pyöräilyssä, maantiepyöräilyssä ja maastopyöräilyssä. Menestynein maa oli Sveitsi, joka voitti yhteensä kuusi mitalia, joista kaksi oli hopeisia.


title: Hohdekukat

text: Hohdekukat ("Helenium") on asterikasvien heimoon kuuluva kasvisuku.


title: Korvajärvi (Kankaanpää)

text: Korvajärvi on Satakunnassa Kankaanpäässä Korvaluomassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Korvajärvi on osa Kivijoen-Jämijoen valuma-aluetta.


title: Korvajärvi (Kankaanpää)

text: Järven pituus on 450 metriä ja leveys 220 metriä. Se sijaitsee Pohjankankaan itäpuolella Suonreittenkeitaan ja Järvikeitaan välissä. Näissä kahdessa keidassoilla on suuri määrä allikoita. Järveä ympäröi halkaisijaltaan 450 metriä laaja kosteikko, mutta muuten sen ympäristön suot ovat ojitettuja. Järveen laskee kymmenisen suo-ojaa ja järven laskuoja lähtee sen kaakkoisrannasta. Laskuoja on 2,5 kilometriä pitkä ja se yhtyy Kivijokeen Korvaluoman ja Karhusaaren puolessa välissä. Laskuojan valuma-alueen pinta-ala on noin 10 km². Järven luusuaan kohdalle työntyy koskeikon ja muun suon väliin alle 20 metriä leveä lahti, joka on 250 metriä pitkä. Järvessä on muitakin kanavia, jotka saattavat olla ihmisen muokkaamia. Järvelle johtaa tie Pohjankankaan ja Korvaluoman yhdistävältä metsäautotieltä. Rannan tuntumassa on rakennus ja siihen on merkitty tulentekopaikka. Järvi sisältyy Pohjankankaan ampuma-alueeseen niin, että alueen raja kulkee aivan järven itäpuolitse.


title: Korvajärvi (Kankaanpää)

text: Järven koillispuolella on ampuma-alueen sisällä soidensuojelualue. Itse järvi on linnuille otollinen ympäristö. Järven rannassa sijaitsee lintutorni. Koko Pohjankangas ja sen mukana Korvajärvi on Natura 2000- ohjelmassa mukana. Korvajärven vedenpintaa on aiemmin laskettu, mutta 1990-luvulla sen vedenpintaa nostettiin nykytasolle.


title: Tilitoimisto

text: Tilitoimisto eli kirjanpitotoimisto on liikeyritys, joka hoitaa kirjanpitoon ja muuhun taloushallintoon liittyviä tehtäviä maksua vastaan. Tilitoimistojen asiakkaita ovat kirjanpitovelvolliset, joita Suomessa ovat kirjanpitolain mukaan kaikki liike- tai ammattitoimintaa harjoittavat sekä julkisyhteisöt eli valtio, kunnat ja seurakunnat sekä niiden omistamat laitokset. Tilitoimistojen asiakkaat ovat useimmiten pieniä ja keskisuuria yrityksiä ja ammatinharjoittajia; suuremmilla organisaatioilla on yleensä omat kirjanpitäjänsä.Suomessa toimi vuonna 2014 kaikkiaan 4 333 tilitoimistoa, jotka työllistivät 12 017 henkilöä. Keskimääräinen henkilöstömäärä tilitoimistoa kohden on siis 2,8 henkeä, minkä selittää suuri 1–2 hengen tilitoimistojen määrä. Suurimmat tilitoimistot työllistivät noin 50 henkeä.


title: Tilitoimisto

text: Alan liikevaihto vuonna 2014 oli 915 miljoonaa euroa. Keskisuuri 5–9 henkilön tilitoimisto hoitaa keskimäärin 173 yritysasiakkaan asioita.


title: Tilitoimisto

text: Tilitoimistoalan työntekijöiden perustutkinto on KLT, kirjanpidon ja laskennan tutkinto, jonka Taloushallintoliiton arvion mukaan on suorittanut yli viidennes alalla työskentelevistä ja noin 30 prosenttia liiton jäsentoimistojen työntekijöistä. Tutkinnon oli vuonna 2014 suorittanut 2 773 henkilöä. Heistä 76 % työskenteli tilitoimistoissa.


title: Tilitoimisto

text: Suomessa tilitoimistojen auktorisoinnista vastaa Taloushallintoliitto yhdessä Tili-instituuttisäätiön kanssa. Tilitoimisto voi toimia myös ilman auktorisointia. Auktorisoinnin saamiseksi tilitoimisto käy läpi vähintään kahden vuoden mittaisen seurantajakson. Auktorisointiin liittyy muun muassa kirjanpitäjien ammattitaitoon, tilitoimiston toimintatapoihin, vastuuvakuutuksiin ja tietojärjestelmiin liittyviä vaatimuksia.


title: Nouseva Jupiter

text: Nouseva Jupiter () on vuonna 2015 ensi-iltansa saanut yhdysvaltalais-australialainen tieteiselokuva, jonka on ohjannut ja käsikirjoittanut Wachowskin sisarukset Lana Wachowski ja Andrew ”Andy” Wachowski.


title: Nouseva Jupiter

text: Tarinan alussa, Maan asukkaat eivät ole tietoisia siitä. että heidän planeettansa omistaa monien muiden planeettojen tapaan Abrasaxin rikas suku ja heidän rotunsa on kehitetty ikuiden nuoruuden tuovan eliksiirin tuotantoa varten. Abrasaxin suvun matriarkan kuollessa hänen lapsensa Balem (Eddie Redmayne), Kalique (Tuppence Middleton) ja Titus (Douglas Booth) riitelevät suuren perinnön jakamisesta. Balem perii Jupiterin tuotantolaitoksen kun taas Titus pyrkii lopettamaan eliksiirin tuotannon, johon Maa käytettäisiin.


title: Nouseva Jupiter

text: Jupiter Jonesin (Mila Kunis) tarina saa alkunsa, kun hänen isänsä Maximilian Jones tapasi hänen äitinsä Aleksan Pietarissa. Sen jälkeen kun Maximilian sai surmansa ryöstössä, Aleksa nimesi tyttärensä Jupiteriksi lempiplaneettansa mukaan ja muutti Chicagoon perheensä luokse.


title: Nouseva Jupiter

text: Vuosia myöhemmin Jupiter työskentelee äitinsä ja tätinsä kanssa siivoten rikkaiden koteja. Jupiter päättää serkkunsa avustuksella myydä munasolujaan ostaakseen teleskoopin. Hän käyttää työntajansa henkilöllisyyttä, ja sen vuoksi heidän kimppuunsa hyökätään työnantajan kodissa. Jupiter ottaa kuvan puhelimellaan hyökkääjistä, mutta nämä pyyhkivät hänen muistinsa.


title: Nouseva Jupiter

text: Jupiter osallistuu munasolunluovutukseen, mutta Balemin alaiset yrittävät murhata hänet toimenpiteen aikana. Hänet pelastaa Caine Wise, joka on entinen sotilas jonka Titus on lähettänyt auttamaan Jupiteria. Hänen avukseen tulee myös Stinger Apini, Cainen entinen aseveli. Ryhmä palkkionmetsästäjiä onnistuu kuitenkin viemään Jupiterin Kaliquen palatsiin kaukaiselle planeetalle. Kalique kertoo Jupiterille tämän olevan hänen äitinsä geneettinen kopio ja sen vuoksi Maan omistaja. Poliisivoimien kapteeni Diomika Tsing ja Caine pelastavat Jupiterin Kaliquen luota ja vievät hänet keskusplaneetta Oresille, jossa hänen asemansa suvun matriarkan uudelleensyntyneenä muotona vahvistetaan ja hänen perintönsä hyväksytään.


title: Nouseva Jupiter

text: Balem lähettää Greeghanin sieppaamaan Jupiterin perheen. Samaan aikaan Titus pidättää Jupiterin ja Cainen, aikomuksenaan naida Jupiter ja tappaa hänet hänen perintönsä vuoksi. Caine heitetään ulos aluksesta, mutta hän onnistuu pelastamaan Jupiterin ennen kuin hänen avioliittonsa toteutuu. Jupiter on palaamassa kotiin Maahan, mutta saa kuulla perheensä sieppauksesta. Balem vaatii Jupiteria luovuttamaan Maan hänelle lunnaina perheestään, mutta Jupiter kieltäytyy. Balem yrittää tappaa Jupiterin siinä onnistumatta, ja hän pelastuu Cainen, Stingerin, ja Tsingin avulla kun taas Balem putoaa ja kuolee.


title: Nouseva Jupiter

text:
Jupiterin perhe palautetaan kotiinsa Maapallolle ilman muistikuvia katoamisestaan ja Jupiter saa Maan omistajuuden. Caine saa takaisin siipensä, jotka oli leikattu häneltä aiemmin.
Wachowskin sisarukset saivat vaikutteita elokuvaan muun muassa saduista ja antiikin Kreikan tarinoista.


title: Nouseva Jupiter

text: Elokuvan oli tarkoitus saada ensi-iltansa vuoden 2014 kesällä, mutta sitä siirrettiin kuudella kuukaudella vuoden 2015 helmikuuhun.


title: Nouseva Jupiter

text: "Nouseva Jupiter" on saanut negatiivisen vastaanoton kriitikoilta. Kriitikot ovat sanoneet muun muassa elokuvan olevan ehdottomasti yksi ilmestymisvuotensa huonoimmista elokuvista ja huonompi kuin huono.


title: Nouseva Jupiter

text: Rotten Tomatoes -sivuston mukaan 217 arvostelun perusteella laskettuna kriitikoiden arvosteluista 26 prosenttia oli positiivisia ja Metacritic-sivuston keräämä arvosana elokuvalle on 40/100, joka perustuu 40 arvosteluun


title: Place des Victoires

text: Place des Victoires on pyöreä aukio Pariisin keskustassa, 1. ja 2. arrondissementin rajalla, Palais-Royalin puutarhan luoteispuolella. Kuuden kadun risteyksessä sijaitseva aukio toimii samalla liikenneympyränä. Aukion keskellä on Ranskan kuningas Ludvig XIV:n ratsastajapatsas.


title: Place des Victoires

text: Aukion rakennuttamisen käynnisti vuonna 1679 Ludvig XIV:n lähipiiriin kuulunut marsalkka François de la Feuillade omalla kustannuksellaan. Se oli tarkoitettu kunnianosoitukseksi kuninkaalle ja erityisesti tuolloin juuri solmitulle Nijmegenin rauhansopimukselle, joka sinetöi Ranskan suuresta vihollisliittoumasta saavuttaman voiton. Aukion ja sitä ympäröivät rakennukset suunnitteli arkkitehti Jules Hardouin-Mansart. Suuri rakennushanke ajoi marsalkka de la Feuilladen vararikkoon ja hän joutui myymään aukion vierellä sijainneen oman talonsa, jonka Hardouin-Mansart puratti voidakseen suunnitella aukiosta yhtenäisen kokonaisuuden. Kaikkiin Place des Victoiresia ympäröineisiin taloihin tuli mansardikatot ja samanlaiset julkisivut, joissa ensimmäistä kerrosta hallitsivat rustikoidut arkadit ja kahta seuraavaa kerrosta joonialaiset pilasterit. Aukion ilme muuttui voimakkaasti 1800-luvulla, jolloin useimpien sitä ympäröivien talojen julkisivut uudistettiin. Vuonna 1883 rakennettu Rue Etienne-Marcel -katu halkaisi alun perin suljetun aukion.


title: Place des Victoires

text: Alkuperäisen Ludvig XIV:n patsaan Place des Victoiresille toteutti kuvanveistäjä Martin Desjardins ja se valmistui vuonna 1686. Se esitti kuningasta voitonjumalattaren kruunaamana. Patsas oli neljä metriä korkea ja se seisoi seitsemänmetrisellä jalustalla, joka oli koristeltu lukuisin reliefein. Patsas oli öisin valaistu. Alkuperäinen patsas sulatettiin Ranskan vallankumouksen aikana. Napoleonin aikana tilalle pystytettiin kenraali Louis Desaixia alastomana esittänyt patsas, joka kuitenkin poistettiin vuonna 1815. Vuonna 1822 aukiolle pystytettiin nykyinen Ludvig XIV:n ratsastajapatsas, joka on kuvanveistäjä François Joseph Bosion tekemä.


title: Place des Victoires

text: Place des Victoiresia ympäröineet rakennukset olivat alkujaan asuintaloja, joissa asui monia aikansa merkkihenkilöitä, kuten taiteenkeräilijä Pierre Crozat, pankkiiri Samuel Bernard ja hovimies markiisi de Marigny. Nykyään taloissa on luksustuotteita myyviä liikkeitä.


title: Riina Nevamäki

text: Riina Susanna Nevamäki (s. 15. marraskuuta 1975 Kortesjärvi) on Suomen pääministeri Juha Sipilän henkilökohtainen erityisavustaja ja määräaikainen valtiosihteeri.


title: Riina Nevamäki

text: Nevamäki on koulutukseltaan valtiotieteiden maisteri Turun yliopistosta. Vuosina 2002–2003 hän työskenteli Esko Ahon eduskunta-avustajana. Nevamäki on avustanut myös Matti Vanhasta puolustus- ja pääministerinä sekä Vanhasen I hallituksen kauppa- ja teollisuusministerinä toiminutta Mauri Pekkarista. Vanhasen II hallituksen aikana Nevamäki toimi pääministerin EU-asioiden avustajana (2007–2008) sekä työ- ja elinkeinoministeriön valtiosihteerinä. Hän on toiminut keskustan puoluejohdon neuvonantajana vuodesta 2012. Nevamäki on työskennellyt myös keskustan puoluetoimistossa. Vuonna 2009 Nevamäki toimi Veikkauksen yhteysjohtajana.


title: Riina Nevamäki

text: Nevamäki oli ehdolla vuoden 2007 eduskuntavaaleissa Helsingin vaalipiirissä. Vuoden 2012 kuntavaaleissa Nevamäki oli ehdolla Espoon valtuustoon. Hän kuuluu keskustan liberaalisiipeen.


title: Riina Nevamäki

text: Nevamäki asuu Espoossa ja hänellä on kaksi lasta.


title: Joseph P. Bradley

text: Joseph Philo Bradley (s. 14. maaliskuuta 1813 Berne, New York - k. 22. tammikuuta 1892 Washington (DC)) oli yhdysvaltalainen juristi. Vuonna 1870 silloinen presidentti Ulysses S. Grant nimitti Bradleyn Yhdysvaltain korkeimman oikeuden tuomariksi. Puoluekannaltaan Bradley oli republikaani, joskaan häntä ei pidetty kovin poliittisena.


title: Joseph P. Bradley

text: Bradley tunnetaan erityisesti osallistumisestaan 15-henkiseen komissioon, joka teki vuonna 1878 Rutherford B. Hayesista Yhdysvaltain presidentin, vaikka tämä sai vaaleissa vähemmän ääniä kuin vastaehdokkaansa Samuel J. Tilden. Erikoisen valintamenettelyn taustalla oli republikaanien ja demokraattien välinen kiista, jossa kumpikin puolue syytti toisiaan vaalivilpistä. Tilanteen ratkaisemiseksi kongressi nimitti 15-henkisen komission pohtimaan, kumman puolueen lähettämät äänet kolmessa osavaltiossa pitäisi laskea. Komissioon piti alun perin kuulua seitsemän republikaania, seitsemän demokraattia ja puolueeton tuomari David Davis. Saadakseen Davisin puolelleen demokraatit nimittivät hänet Illinoisin senaattoriksi, mutta Davis päättikin erota komissiosta nimityksen takia, jolloin Bradley nimitettiin hänen tilalleen. Republikaanina Bradley äänesti oman puolueensa ehdokasta, minkä seurauksena Hayes valittiin komission äänin 8-7 Yhdysvaltain presidentiksi.


title: Reijo Heikkinen

text: Reijo Heikkinen (s. 21. huhtikuuta 1950 Oulu) on pitkään kasvatustieteen yliopisto-opettajana toiminut kirjailija, jolle on myönnetty professorin arvonimi. Heikkinen asuu Kajaanissa.


title: Reijo Heikkinen

text: Heikkinen valmistui historiaa opiskeltuaan filosofian maisteriksi Oulun yliopistosta vuonna 1976, valtiotieteen lisensiaatiksi Turun yliopistosta 1980 ja kasvatustieteen maisteriksi 1987 Oulun yliopistosta. Kasvatustieteen tohtoriksi hän väitteli Oulun yliopistossa vuonna 1995 ja seuraavana vuonna hänet nimitettiin kasvatustieteen dosentiksi.


title: Reijo Heikkinen

text: Heikkinen on merkittävimpiä Lönnrotin, kulttuuriperinteen ja kansankulttuurin sekä kulttuuri- ja luontokohteiden tutkijoita. Hän työskenteli vuodesta 1978 Oulun yliopiston Kajaanin opettajankoulutusyksikössä ja yksikön lakkautuksen jälkeen Oulussa.


title: Reijo Heikkinen

text: Tutkimuksellisista ansioistaan Heikkinen sai tasavallan presidentin myöntämän professorin arvonimen vuonna 2012. Lisäksi hän on saanut muun muassa tiedonjulkistamispalkinnon 1988, Oulun yliopiston ensimmäisen Hyvän opettajan palkinnon 1990, Oulun Historiaseuran Olaus Magnus -tunnustuspalkinnon 1997, Kajaanin kaupungin kulttuuripalkinnon 2001, Kainuun maakunta -kuntayhtymän Pro Kainuu -palkinnon 2005 sekä Kainuun kirjailijapalkinnon 2008.


title: Reijo Heikkinen

text: Heikkinen on julkaissut viitisenkymmentä kirjaa, jotka käsittelevät muun muassa poliittista, kasvatus-, talous- ja ympäristöhistoriaa. Lisäksi hän on julkaissut tuhatkunta muuta julkaisua sekä tehnyt radio-ohjelmaa.


title: Kai Somerto

text: Kai David Somerto (vuoteen 1935 "Sundsten"; 9. elokuuta 1925 Mikkeli – 7. syyskuuta 1969 Helsinki) oli suomalainen diplomaatti. Hän oli koulutukseltaan valtiotieteiden maisteri. Hän oli Suomen suurlähettiläs Meksikossa ja Kuubassa vuosina 1966–1969.


title: Kai Somerto

text: Somerto työskenteli aiemmin Prahassa lähetystösihteerinä, ja kun Suomi avasi vuonna 1956 Wienissä edustuston, hän hoiti kanslian avaamisen väliaikaisen asiainhoitajan tittelillä, mutta ei saanut todennäköisesti virallista nimitystä tehtävään.


title: Kai Somerto

text: Somerton veli oli STK:n toimitusjohtaja Pentti Somerto.


title: Luukkanen

text: Luukkanen on suomalainen sukunimi, joka on muun muassa seuraavilla henkilöillä:


title: Fontaine des Innocents

text: Fontaine des Innocents (”viattomien suihkukaivo”) on Pariisin vanhin suihkulähde. Se sijaitsee place Joachim-du-Bellay -aukiolla 1. arrondissementin alueella.


title: Fontaine des Innocents

text: Katetun suihkulähteen suunnitteli arkkitehti Pierre Lescot ja sen nymfejä esittävät koristeveistokset toteutti kuvanveistäjä Jean Goujon. Rakennelma pystettiin alkujaan Pariisin ulkopuolella sijainneelle ”viattomien lasten hautausmaalle” (Cimetière des Innocents) vuosina 1549–1550. Alkuperäisessä asussaan se oli kolmella arkadilla varustettu kreikkalaistyylinen loggia. Vuonna 1780 luostarikirkko suljettiin ja purettiin ja myös hautausmaa hävitettiin, mutta suihkulähde päätettiin säilyttää uuden aukion keskuksena. Tässä yhteydessä se kuitenkin rakennettiin kokonaan uudelleen ja siihen lisättiin vuonna 1788 valmistunut neljäs sivu, johon kuvanveistäjä Augustin Pajou suunnitteli Goujonin tyyliä jäljittelevät veistokset. Suihkulähde siirrettiin vielä kerran vuonna 1858, jolloin nykyinen place Joachim-du-Bellay rakennettiin. Fountain des Innocents sai tuolloin nykyisen pyramidinmuotoisen jalustansa ja pyöreän vesialtaansa.


title: Yleisurheilu Euroopan kisoissa 2015

text: Euroopan kisojen 2015 yleisurheilu pidettiin Bakun olympiastadionilla 21. - 22. kesäkuuta 2015. Kyseessä oli samalla Euroopan joukkuemestaruuskilpailujen kolmannen lohkon kilpailut. Slovakia voitti kisat ennen Itävaltaa, joka sai puoli pistettä vähemmän.


title: Pentti Somerto

text: Pentti Antero Somerto (4. joulukuuta 1927 – 21. toukokuuta 1999) oli suomalainen työmarkkinajohtaja. Hän oli varatuomari ja toimi Suomen Työnantajain Keskusliiton johtajana 1971–1975 ja toimitusjohtaja hän oli 1975–1988. Sitä ennen hän oli Puunjalostusteollisuuden Työnantajaliiton varatoimitusjohtaja 1970–1971.


title: Pentti Somerto

text: Somerton veli oli suurlähettiläs Kai Somerto.


title: Gulin

text: Gulin on muun muassa seuraavien suomalaisten sukunimi:


title: Songs 1997–2013

text: Songs 1997–2013 on hardcore punk -yhtye Lapinpolthajien kokoelma-albumi, joka julkaistiin helmikuussa 2014.


title: Saint-Eustachen kirkko

text: Saint-Eustachen kirkko on monumentaalinen kirkko Pariisin keskustassa 1. arrondissementin alueella, aivan Les Hallesin pohjoispuolella. Suuren kokonsa vuoksi kirkon sanotaan muistuttavan enemmän katedraalia kuin tavallista seurakuntakirkkoa. Se on suosittu matkailukohde. Saint-Eustachen kirkossa on Ranskan suurimmat kirkkourut. Siellä järjestetään paljon konsertteja.


title: Saint-Eustachen kirkko

text: Paikalla sijaitsi jo vuodesta 1213 alkaen vaatimaton kappeli, joka muutettiin myöhemmin Pyhälle Eustachiukselle pyhitetyksi seurakuntakirkoksi. Nykyinen Saint-Eustachen kirkko rakennettiin vuosina 1532–1640, jolloin kirkkoarkkitehtuurissa oli menossa gotiikan ja renessanssiarkkitehtuurin välinen siirtymäkausi. Kirkon julkisivu edustaa pääosin gotiikkaa, mutta sisätilat ovat lähempänä renessanssia ja klassista arkkitehtuuria. Suunnittelijan nimeä ei tiedetä. Viisilaivaisen kirkon pohjapiirros ja julkisivun ruusuikkuna ovat selvästi saaneet vaikutteita läheisestä Notre Damen katedraalista. Saint-Eustachen läntinen julkisivu on 1700-luvun lopulla tehty lisäys. Kirkon sisäpuoli on runsaasti koristeltu, sillä varakkaat kauppiaat, killat ja aateliset lahjoittivat sinne aikanaan paljon taideteoksia. Alkuperäinen koristelu vaurioitui pahoin Ranskan vallankumouksen vuosina. Kirkko restauroitiin vuosina 1846–1854.


title: Saint-Eustachen kirkko

text: Kirkon sisälle sijoitetuista taideteoksista mainittavia ovat muun muassa Antoine Coysevox’n 1600-luvulla suunnittelema Jean-Baptiste Colbertin hautamuistomerkki sekä 1900-luvulta peräisin oleva Keith Haringin triptyykki. Myös säveltäjä Jean Philippe Rameau on haudattu kirkkoon.


title: Saint-Eustachen kirkko

text: Tunnetuista historianhenkilöistä muun muassa kardinaali Richelieu, Molière ja madame de Pompadour kastettiin Saint-Eustachessa. Tuleva kuningas Ludvig XIV pääsi siellä ripille vuonna 1649. Kirkossa pidettiin muun muassa Anna Itävaltalaisen, Mirabeaun ja W. A. Mozartin äidin Anna Maria Mozartin hautajaisseremoniat. Siellä järjestettiin myös Hector Berliozin sävellyksen "Te Deumin" kantaesitys vuonna 1855.


title: Australian avoin tennisturnaus 2016

text: Vuoden 2016 Australian avoin tennisturnaus pelattiin 18.–31. tammikuuta 2016 Melbournessa. Se oli kaikkiaan 104:s Australian avoin tennisturnaus ja vuoden ensimmäinen Grand Slam -turnaus.


title: Australian avoin tennisturnaus 2016

text: Miesten kaksinpeliturnauksen voitti jo kuudennen kerran urallaan Novak Đoković. Loppuottelussa hän päihitti Andy Murrayn luvuin 6–1, 7–5, 7–6(3). Naisten kaksinpelissä Saksan Angelique Kerber saavutti uransa ensimmäisen Grand Slam -voittonsa päihitettyään loppuottelussa Serena Williamsin luvuin 6–4, 3–6, 6–4.


title: Australian avoin tennisturnaus 2016 – miesten kaksinpeli

text:
Novak Đoković oli turnauksen puolustava voittaja ja voitti turnauksen jälleen, jo kuudennen kerran urallaan. Hän voitti loppuottelussa Andy Murrayn luvuin 6–1, 7–5, 7–6.
 Benoît Paire "(1. kierros)"
 Feliciano López "(3. kierros)"
 Dominic Thiem "(3. kierros)"
 Fabio Fognini "(1. kierros)"
 Viktor Troicki "(3. kierros)"
 Ivo Karlović "(1. kierros)"
 Gaël Monfils "(puolivälierät)"
 Roberto Bautista Agut "(4. kierros)"
 Jack Sock "(2. kierros)"
 Guillermo García-López "(3. kierros)"
 Grigor Dimitrov "(3. kierros)"
 Andreas Seppi "(3. kierros)"
 Nick Kyrgios "(3. kierros)"
 Jérémy Chardy "(2. kierros)"
 Steve Johnson "(3. kierros)"
 João Sousa "(3. kierros)"


title: Emba Soira

text: Emba Soira (myös muodassa "Amba Soira") on Eritrean korkein vuori. Vuoren huippu kohoaan noin 3 018 metrin korkeuteen, joidenkin lähteiden mukaan 3013 metriin. Vuori sijaitsee Eritrean Eteläisellä alueen (Zoba Debub) kaakkoisosassa, linnuntietä noin 20 kilometriä Adi Keyh'n kaupungista kaakkoon.


title: Australian avoin tennisturnaus 2016 – naisten kaksinpeli

text:
Serena Williams oli turnauksen puolustava voittaja, mutta hän hävisi tänä vuonna loppuottelussa Angelique Kerberille luvuin 6–4, 3–6, 6–4.
 Sara Errani "(1. kierros)"
 Elina Svitolina "(2. kierros)"
 Jelena Janković "(2. kierros)"
 Ana Ivanović "(3. kierros)"
 Jekaterina Makarova "(4. kierros)"
 Andrea Petkovic "(1. kierros)"
 Svetlana Kuznetsova "(2. kierros)"
 Sloane Stephens "(1. kierros)"
 Samantha Stosur "(1. kierros)"
 Anastasija Pavljutšenkova "(1. kierros)"
 Anna Karolína Schmiedlová "(1. kierros)"
 Kristina Mladenovic "(3. kierros)"
 Irina-Camelia Begu "(1. kierros)"
 Sabine Lisicki "(2. kierros)"
 Lesja Tsurenko "(1. kierros)"
 Caroline Garcia "(1. kierros)"


title: Autti (täsmennyssivu)

text: Autti tarkoittaa seuraavia:


title: Tammi Patterson

text: Tammi Patterson (s. 3. tammikuuta 1990 Sydney) on australialainen tennispelaaja. Parhaimmillaan hän on ollut kaksinpelissä WTA-listan sijalla 289 helmikuussa 2011. Hän on voittanut urallaan kahdeksan ITF-turnausta nelinpelissä.


title: Tammi Patterson

text: Patterson sai villin kortin Australian avoimiin 2016. Hän hävisi turnauksen avauskierroksella Ana Ivanovićille.


title: Death Laser / Pää Kii

text: Death Laser / Pää Kii on kahden samannimisen punkyhtyeen split-albumi, joka julkaistiin 1. kesäkuuta 2013. Se julkaistiin 7" vinyylillä rajoitettuna 1000:n kappaleen painoksena.


title: Kimberly Birrell

text: Kimberly Birrell (s. 29. huhtikuuta 1998 Düsseldorf, Saksa) on australialainen tennispelaaja. Parhaimmillaan hän on ollut kaksinpelissä WTA-listan sijalla 157 tammikuussa 2019. Hän on voittanut urallaan kaksi ITF-turnausta kaksinpelissä.


title: Kimberly Birrell

text: Tammikuussa 2016 Birrell saavutti ensimmäisen voittonsa WTA-kiertueella voitettuaan Hobartin turnauksen avauskierroksella Danka Kovinićin. Nelinpelissä hän pääsi loppuotteluun Jarmila Wolfen kanssa. Australian avoimissa 2016 Birrell hävisi ensimmäisellä kierroksella yhdeksänneksi sijoitetulle Karolína Plíškoválle. Australian avoimissa 2019 hän ylsi kolmannelle kierrokselle voitettuaan Paula Badosa Gibertin ja 29:nneksi sijoitetun Donna Vekićin mutta hävisi sitten toiseksi sijoitetulle Angelique Kerberille.


title: Taivas (mainostoimisto)

text: Taivas, virallisesti Taivas Maan Päällä Oy, vuoteen 2001 asti Mainostoimisto Taivas Maan Päällä Oy on suomalainen mainostoimisto, joka on perustettu 1996. Kansainvälinen mainostoimistoketju Ogilvy omistaa kolmanneksen yhtiöstä, ja muita omistajia ovat Mikko Helme, Lauri Gulin, Ari Halla-Aho, Veli-Matti Hilli, Tuomas Kota ja Micke Silén.


title: Taivas (mainostoimisto)

text: Mainostoimisto Taivaan ympärille 2000-luvulla syntyneen Taivas-konsernin emoyhtiö Taivas Group Oy teki konkurssin vuonna 2012 nimellä Fifty Fifty Neljä Oy, mutta Taivas Maan Päällä Oy ehdittiin erottaa konsernista riippumattomaksi yhtiöksi sitä ennen. Konsernilla oli suurimmillaan toimintaa myös Venäjällä ja Baltian maissa.


title: Taivas (mainostoimisto)

text: Mainostoimisto Taivaan perustivat vuonna 1996 Jussi Nurmio ja neljä muuta osakasta. Se teki kampanjoita muun muassa Radiolinjalle, Tiimarille ja Teboilille. Taivas kasvoi monialakonserniksi, johon kuului kymmeniä yhtiöitä, kuten Habbosta tunnetuksi tullut Sulake Corporation ja kiinteistönvälitysalaa mullistamaan pyrkinyt Igglo. Taivas-konserni laajentui Viroon, Latviaan, Liettuaan, Venäjälle ja Lontooseen ja työllisti parhaimmillaan lähes tuhat ihmistä. Konsernin liikevaihto vuonna 2007 oli noin 150 miljoonaa euroa. Jussi Nurmio valittiin vuoden 2007 liikemieheksi.


title: Taivas (mainostoimisto)

text: Vuonna 2008 alkanut matalasuhdanne alkoi nopeasti murentaa Taivas-konsernin menestystä ja kannattavuutta. Taivas Group teki konkurssin 2012, mutta alkuperäinen mainostoimisto jatkaa toimintaansa.


title: Taivas (mainostoimisto)

text: Taivas Maan Päällä Oy:n nykyisiä tytäryhtiöitä ovat Suunnittelutoimisto Taivas Oy (vuoteen 2009 Taivasmainos Oy), tutkimustoimisto Kuulas Research Agency Oy (vuoteen 2005 Oy Hel Toy Ltd.) ja mainoselokuvien tuotantoyhtiö 7th Heaven Productions Oy. Ryhmä työllisti vuonna 2012 noin 90 henkilöä.


title: Maddison Inglis

text: Maddison Inglis (s. 14. tammikuuta 1998 Perth) on australialainen tennispelaaja. Parhaimmillaan hän on ollut kaksinpelissä WTA-listan sijalla 768 helmikuussa 2015.


title: Maddison Inglis

text: Inglis voitti villin kortin vuoden 2016 Australian avointen pääsarjaan voitettuaan australialaisten väliset karsinnat. Hän hävisi kuitenkin pääsarjan avauskierroksella Jekaterina Makarovalle.


title: Altopiano della Vigolana

text: Altopiano della Vigolana on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa, Bosentino (838 asukasta), Centa San Nicolò (627), Vattaro (1 203) ja Vigolo Vattaro (2 279), yhdistyivät muodostaen Altopiano della Vigolanan kunnan.


title: Sortavalan kreivikunta

text: Sortavalan kreivikunta oli 1651–1680 Käkisalmen läänissä ollut kreivikunta, joka käsitti Sortavalan kaupungin ja osa Sortavalan pogostaa. Sen sai vuonna 1651 lahjoituksena Gustaf Adam Banér isänsä, marsalkka Johan Banérin ansioista ja kreivikunta peruutettiin 1681.


title: FIBA Europe Cup 2015–2016

text: FIBA Europe Cupin kausi 2015–2016 oli sarjan ensimmäinen kausi. Sarjaan osallistui 32 maasta 56 joukkuetta, jotka jaettiin 14 neljän joukkueen alkulohkoon. Alkulohkojen kaksi parasta joukkuetta ja kummankin konferenssin kaksi parasta kolmanneksi sijoittunutta joukkuetta etenivät neljän joukkueen jatkolohkoihin, joista pudotuspelivaiheeseen etenivät kunkin lohkon kaksi parasta joukkuetta. Neljä parasta joukkuetta pelasivat ns. Final Four -turnauksen. Suomesta kilpailuun osallistuivat Joensuun Kataja ja KTP. Katajan Teemu Rannikko pelasi sarjan 10,1 koriinjohtaneen syötön ottelukohtaisella keskiarvolla, mikä lienee ollut ainakin 25 vuoteen ja mahdollisesti sarjan edeltäjän perustamisvuodesta 1971 lähtien Euroopan kolmanneksi korkeimman kansainvälisen sarjakilpailun korkein tilastolukema.


title: FIBA Europe Cup 2015–2016

text: FIBA Europe Cupin ensimmäisen mestaruuden voitti saksalainen Skyliners Frankfurt, joka kaatoi loppuottelussa italialaisen Pallacanestro Varesen 66–62. Pronssin voitti ranskalainen Élan Chalon voitettuaan venäläisen BK Jenisei Krаsnojarskin 103–72.


title: Sotajoki (Savukoski)

text: Sotajoki on joki Savukoskella. Se saa alkunsa Sotatunturilta ja on Nuortijoen lähdejoki. Sen pituus on noin 30 kilometriä.


title: Australian avoin tennisturnaus 2016 – miesten nelinpeli

text: Turnauksen puolustava mestaripari oli Simone Bolelli ja Fabio Fognini. He hävisivät turnauksen toisella kierroksella Adrian Mannarinolle ja Lucas Pouillelle.


text:
Jamie Murray ja Bruno Soares voittivat mestaruuden, voittaessaan loppuottelussa Daniel Nestorin ja Radek Štěpánekin luvuin 2–6, 6–4, 7–5.
 Vasek Pospisil / Jack Sock "(puolivälierät)"
 Łukasz Kubot / Marcin Matkowski "(2. kierros)"
 Dominic Inglot / Robert Lindstedt "(3. kierros)"
 Juan Sebastián Cabal / Robert Farah "(3. kierros)"
 Raven Klaasen / Rajeev Ram "(puolivälierät)"
 Treat Huey / Maks Mirny "(puolivälierät)"
 Feliciano López / Marc López "(2. kierros)"
 Pablo Cuevas / Marcel Granollers "(välierät)"


title: Ristikkotalo

text:
Ristikkotalo on rakennus, jonka seinissä käytetään ristikkorakennetta (saks. "fachwerk", ruots. "fackverk" tai "korsvirke"). Ristikkorakenteessa vaakasuorat, pystysuorat ja vinottain asetetut hirret muodostavat talon kantavan rakenteen. Hirsien välit on täytetty yleensä tiilellä. Tiilen ohella hirsien välit voidaan täyttää myös laastilla ja oksista punotulla ristikkopunoksella.
Ristikkorakenne oli yleinen sekä Kiinassa että Japanissa, ja Pohjois- ja Keski-Euroopassa se oli suosittua asuintaloissa 1600-luvulle saakka, etenkin Saksassa ja Ranskassa. Englannissa ristikkotaloja rakennettiin erityisesti niillä seuduilla, joissa kiveä oli vähän saatavilla. Ristikkotalot levisivät eurooppalaisten siirtolaisten mukana myös Pohjois-Amerikkaan.


title: Ristikkotalo

text: Ristikkotalojen tyypillinen piirre on ulkoneva toinen kerros, joka antaa lisätilaa, mutta myös tasapainottaa rakennusta. Kantavia hirsirakenteita koristeltiin 1200–1300-luvuilla suojeluspyhimysten kuvilla tai toistuvilla ornamenteilla. Seuraavien vuosisatojen aikana korostettiin tummien hirsien ja niiden väliin jäävien vaaleiden pintojen eroa. Väleissä saatettiin käyttää kalanruotokuvioon aseteltuja tiiliä tai koristella rappaus reliefein ja kuvioin. Ristikkotaloihin ryhdyttiin myös lisäämään koristeeksi hirsiä, jotka eivät olleet rakenteen kannalta välttämättömiä. Saksassa oli vallalla yksinkertaisempi ja karumpi tyyli, joka korosti varsinkin talojen jykeviä kulmarakenteita.


title: Sotatunturi

text: Sotatunturit, "Rannimmainen ja Maaimmainen Sotatunturi", ovat kaksi tunturia Savukoskella. Sieltä saavat alkunsa Sotajoki ja Vouhtujoki, jotka laskevat Nuorttiin. Tuntureiden korkeus on 413 metriä.


title: Rakkaudella, Anna Puu

text: Rakkaudella, Anna Puu on suomalaislaulaja Anna Puun neljäs studioalbumi, joka julkaistiin CD:nä ja digitaalisesti ladattavana 9. lokakuuta 2015. Noin kuukautta myöhemmin, 13. marraskuuta 2015, albumi julkaistiin myös vinyylinä. Albumin on tuottanut Jukka Immonen.


title: Rakkaudella, Anna Puu

text: Albumi nousi ensimmäisellä listaviikollaan Suomen virallisen albumilistan kymmenenneksi, joka on myös sen paras sijoitus. Albumi on ollut julkaisunsa jälkeen albumilistan 50:n myydyimmän albumin joukossa 14 viikkoa.


title: Rakkaudella, Anna Puu

text: Albumi on Puun ensimmäinen Fried Music -levy-yhtiön alaisuudessa julkaisemansa albumi.


title: Rakkaudella, Anna Puu

text: Albumin kappaleiden pohjia äänitettiin loppuvuodesta 2014 kahden viikon ajan Yhdysvalloissa Alabamassa Fame-studiossa. Matkalla olivat Puun lisäksi tuottaja Jukka Immonen sekä artistin nelihenkinen yhtye. Viimeistely ja lauluäänitykset tehtiin Helsingissä Fried Musicin omalla studiolla.


title: Rakkaudella, Anna Puu

text: Albumi on ensimmäinen, jolla kaikkien kappaleiden sanoitukset on tehnyt Anna Puu itse. Tuotannollisesti albumilla on enemmän koneella ohjelmoituja kappaleita, kuin Puun aiemmilla albumiella. Vahvimmin uudenlainen tuotanto on havaittavissa kappaleessa ”Jos nää seinät osais puhua”. Puu on myös kertonut albumin olevan kolmeen aiempaan julkaisuunsa verrattuna enemmän ”popimpi”.


title: Rakkaudella, Anna Puu

text: Albumin ensimmäinen single ”Ota minut tällaisena kuin oon” julkaistiin 8. toukokuuta 2015. Kappale oli "Napapiirin sankarit 2" -elokuvan tunnuskappale. Kappaleen musiikkivideossa nähtävät kohtaukset, joissa Puu itse esiintyy, on kuvattu Yhdysvalloissa albumin äänitysmatkalla. Kappale nousi heinä–elokuussa 2015 suomalaisten radiokanavien 18:nneksi soitetuimmaksi kappaleeksi.


title: Rakkaudella, Anna Puu

text: Toinen single ”Kohta vapaita” julkaistiin albumin kanssa samanaikaisesti 9. lokakuuta 2015. Kappaleen musiikkivideo on kuvattu Inkoossa Fagervikin kartanon ympäristössä. Video on ohjannut albumin tuottajanakin toiminut Jukka Immonen. Kappale nousi vuoden 2015 viimeisellä viikolla suomalaisten radiokanavien 15:nneksi soitetuimmaksi kappaleeksi.


title: Rakkaudella, Anna Puu

text: Myös ”Venus ja Mars” -kappale sai syksyllä 2015 jonkin verran radiosoittoa ja nousi radiolistan 43:nneksi.


title: Olavi Sotavalta

text: Kaarle Arvo Olavi Sotavalta (1918–1991) oli suomalainen eläintieteilijä ja professori. Hän oli Oulun yliopiston eläinfysiologian professori 1965–1978. Hän tutki muun muassa hyönteisten ääniä ja lennon fysiologiaa. Tutkimuksen kohteina olivat myös siilikehrääjät ja suurperhosten levinneisyys.


title: Jason-3

text: Jason-3 on kansainvälinen Maan meriä ja ilmastonmuutosta tutkiva tieteellinen satelliitti. Sen pääinstrumentti on tutka-altimetri, jolla mitataan merenpinnan korkeutta.


title: Jason-3

text: Jason-3 on jatkumoa vuosina 2001 ja 2008 laukaistulle Jason-1- ja Jason-2-satelliiteille. Jason-3 on Yhdysvaltain NASAn ja NOAAn, Ranskan CNES’n ja Euroopan EUMETSATin yhteishanke. Satelliitti laukaistiin onnistuneesti SpaceX:n Falcon 9 v1.1 -raketilla 17. tammikuuta 2016 kello 18.42 UTC-aikaa 66 asteen inklinaation polaariradalle Kaliforniasta.


title: Jason-3

text: Satelliitin rakensi Thales Alenia Space.


title: Jason-3

text: Jason-3 oli alun perin tarkoitus laukaista 22. heinäkuuta 2015, mutta laukaisua lykättiin ensin 9. elokuuta, kun satelliitin yhdestä moottorista löydettiin epäpuhtauksia. Moottori jouduttiin korvaamaan uudella. Laukaisu viivästyi jälleen tämän jälkeen, kun Falcon 9 -raketin CRS-7 -rahtilento epäonnistui raketin tuhouduttua noin kaksi minuuttia laukaisun jälkeen. Jason-3 laukaistiin lopulta onnistuneesti 17. tammikuuta 2016 kello 18.42 UTC-aikaa Vandenberg Air Force Basesta, Kaliforniasta. Laukaisun yhteydessä SpaceX saada raketin ensimmäisen vaiheen laskeutumaan ASDS-lautalle. Raketti osui onnistuneesti lautalle, mutta kaatui yhden tukijaloista petettyä.


title: Nyrkkitappelu

text: Nyrkkitappelu on suomalainen punkrock-yhtye, jonka perustivat Tampereella vuonna 2010 Horo-Heppe ja Nästi Jeskanen. Kotisivujensa mukaan yhtye soittaa ”irtosuhteisiin yllyttävää nuorisomusiikkia”.


title: Nyrkkitappelu

text: Nyrkkitappelun Nyrkkitappelu-EP:n B-puolen avaava kappale ”Tyttöjen farkut” valittiin pian singlen julkaisun jälkeen Radio Rockin Kesäpojat-ohjelman viralliseksi kesäbiisiksi. Samaan aikaan singlen A-puolen ensimmäinen kappale ”Voi pyhä äiti, nyt mennään!” soi useasti YleX radiokanavalla. Nyrkkitappelun tulevaisuus oli ensimmäisen singlejulkaisun jälkeen vaakalaudalla ensimmäisen basistin Myrkky-Salmelan kuoltua. Napalmi-Kaarlo saatiin nopeasti soittamaan jo sovitut keikat. Tuuraus venyi lopulta parin vuoden mittaiseksi.


title: Nyrkkitappelu

text: Blast of Silence julkaisi myös Nyrkkitappelun Toinen seiska -nimisen EP:n, ennen ensialbumin julkaisua. Toinen EP ei saavuttanut ensimmäisen singlen kaltaista huomiota, vaikka sillä olevasta kappaleesta ”Mä vihaan mun bändikavereita” tuli yksi yhtyeen suosituimmista kappaleista.


title: Nyrkkitappelu

text: Radiosoiton sekä ahkeran keikkailun myötä Svart Recordsin ja Blast of Silencen yhteistyösä julkaisema debyyttialbumi Bangkok Shocks, Saigon Shakes, Nyrkkitappelu Rocks nousi Suomen virallisen listan sijalle 17. Albumi äänitettiin nopeasti livesoittona tamperelaisen Day Eleven -yhtyeen treenikämpällä, sisältäen singlejulkaisujen A- ja B-puolien ensimmäiset kappaleet uudelleen äänitettynä. Albumin julkaisun jälkeen yhtye jatkoi ahkeraa keikkailua ympäri Suomen. Vuoden 2013 Femma-gaalassa yhtye pokkasi vuoden tulokkaalle jaettavan "Puskista-Femma" -palkinnon. Pian tämän jälkeen yhtyeen basisti Napalmi-Kaarlo erosi yhtyeestä henkilökohtaisen elämäntilanteen muuttuessa. Uudeksi basistiksi valikoitui Make Agenda, joka oli tunnettu tamperelaisesta Nitrokiss-yhtyeestä. Hän on edesmenneen ensimmäisen basistin isoveli.


title: Nyrkkitappelu

text: Stupido Records julkaisi yhtyeen toisen albumi Haluan olla rocktähti ja saada paljon naisia vuonna 2013. Albumin nimi on piikittelyä edellisen albumin Rumbassa lytänneen toimittajan suuntaan. Albumi on luonteeltaan nopeampi ja aggressiivisempi edeltäjäänsä verrattuna niin musiikin kuin sanoitustenkin puolesta. Albumilta ei julkaistu vinyylisinglejä, mutta sen sijaan julkaistiin aikakaudelle hyvin epätyypillinen CD-single ”Onko sulla lupa pitää kivaa?”. Toisen albumin myötä Nyrkkitappelun keikkatahti kiihtyi ja yhtye teki useita loppuunmyytyjä keikkoja ympäri Suomen mm. Pää Kii -yhtyeen kanssa yhdessä tehdyllä PunkRock X-mas kiertueella.


title: Nyrkkitappelu

text: Kiristyneen keikkatahdin takia kiristyi myös bändin sisäinen ilmapiiri, lopulta yhtyeen soolokitaristi Kyytipoika erotettiin. Uudeksi kitaristiksi otettiin Tollo Miljoona tamperelaisesta The Bitterlicks -yhtyeestä. Tollo Miljoonan ansiosta musiikkityyli lähestyi perinteistä rock ’n’ rollia punkin jäädessä enemmän asenteelliseksi tyylikeinoksi.


title: Nyrkkitappelu

text: Kolmatta albumia Mitä saisi olla? yhtye valmisteli huomattavasti huolellisemmin kuin edeltäjiänsä. Albumi äänitettiin Lauri Elorannan studiolla Helsingissä ja sen julkaisi Stupido Records huhtikuun 2016 loppupuolella. Albumilta irroitetuista singlebiiseistä ”Haureus sekoittaa mun pään” ja ”Sun lapset on mun lapsia nyt” julkaistiin musiikkivideot sekä digisinglet.


title: Kimarat

text: Kimarat (, ) on Antoni D' Oconin luoma espanjalainen piirrossarja vuodelta 1987. Sitä esitti alun perin Televisión Española. Sarjan hahmoja ovat Ana-ananas, Pakki-banaani, Oka-kaktus ja Kumba-tyttö. Suomessa sarjaa esitettiin vuodesta 1989 vuoteen 1992. Anan äänenä toimi Risto Aaltonen, Pakin äänenä Veikko Honkanen ja Okan äänenä Aarre Karén, sekä Kumban äänenä yleensä Maija-Liisa Peuhu.


title: Kimarat

text: VHS-julkaisut Suomessa


title: Myanmarin parlamenttivaalit 2015

text: Myanmarin parlamenttivaalit järjestettiin 7. marraskuuta 2015. Ensimmäistä kertaa vuosikymmeniin myös oppositio sai osallistua vapaasti vaaleihin. Neljäsosa paikoista on varattu armeijalle, joten sen valta pysyy yhä merkittävänä maassa, jota sotilasjuntta hallitsi vuosina 1962–2011.


title: Myanmarin parlamenttivaalit 2015

text: Vaalit sujuivat rauhallisesti eivätkä tarkkailijat havainneet paljoa vilppiä.


title: Myanmarin parlamenttivaalit 2015

text: Oppositiojohtaja Aung San Suu Kyin NLD-puolue sai selvän enemmistön äänistä.


title: Hillevi Koski

text: Hillevi Koski oli amerikansuomalainen kirjailija jonka molemmat julkaistut romaanit sijoittuivat amerikansuomalaisten pariin.


title: Hiihdon maailmanmestaruuskilpailut 2019

text: Vuoden 2019 pohjoismaisten hiihtolajien maailmanmestaruuskilpailut järjestetään 19. helmikuuta – 3. maaliskuuta 2019 Seefeld in Tirolissa Itävallassa. Kyseessä on toinen kerta, kun Seefeld isännöi hiihdon maailmanmestaruuskilpailuja, ensimmäinen kerta oli vuonna 1985.


title: Hiihdon maailmanmestaruuskilpailut 2019

text: Seefeld valittiin isännäksi kesäkuussa 2014. Se kukisti Saksan Oberstdorfin yhdellä äänellä äänin 9-8. Muita ehdokkaita olivat Kazakstanin Almaty ja Slovenian Planica.


title: Hiihdon maailmanmestaruuskilpailut 2019

text: Maastohiihtokilpailut järjestetään Cross-Country Arena Seefeldissä, sekä normaalimäen mäkihyppykilpailut ja yhdistetyn normaalimäen kilpailuiden mäkiosuudet Toni-Seelos-Olympiaschanzesta. Koska Seefeldissä ei ole suurmäkeä, mäkihypyn ja yhdistetyn suurmäestä hypättävät kilpailut hypätään Innsbruckin Bergiselschanzesta, joka sijaitsee noin 20 km päässä Seefeldistä.


title: Hiihdon maailmanmestaruuskilpailut 2019

text: Päivämäärä: 21. helmikuuta


title: Hiihdon maailmanmestaruuskilpailut 2019

text: Päivämäärä: 24. helmikuuta


title: Hiihdon maailmanmestaruuskilpailut 2019

text: Päivämäärä: 27. helmikuuta


title: Hiihdon maailmanmestaruuskilpailut 2019

text: Päivämäärä: 23. helmikuuta


title: Hiihdon maailmanmestaruuskilpailut 2019

text: Päivämäärä: 3. maaliskuuta


title: Hiihdon maailmanmestaruuskilpailut 2019

text: Päivämäärä: 1. maaliskuuta


title: Hiihdon maailmanmestaruuskilpailut 2019

text: Päivämäärä: 26. helmikuuta


title: Hiihdon maailmanmestaruuskilpailut 2019

text: Päivämäärä: 2. maaliskuuta


title: Hiihdon maailmanmestaruuskilpailut 2019

text: Päivämäärä: 28. helmikuuta


title: Hiihdon maailmanmestaruuskilpailut 2019

text: Päivämäärä: 22. helmikuuta


title: South Mountainin taistelu

text: South Mountainin taistelu (tunnetaan etelävaltioissa myös nimellä Boonsboro Gapin taistelu) oli South Mountainin ympäristössä Marylandissa 14. syyskuuta 1862 käyty Yhdysvaltain sisällissodan taistelu. Taistelussa George B. McClellanin johtamat Unionin joukot yrittivät valloittaa kolme South Mountainin solaa Konfederaation Robert E. Leen joukoilta.


title: South Mountainin taistelu

text: Unionin kolmesta valtausyrityksestä vain yksi onnistui, mutta Konfederaatio päätti taistelun jälkeen vetäytyä vuorelta kokonaan. Asemien menettämisestä huolimatta taistelu ei kuitenkaan ollut Konfederaation joukoille suuri tappio, sillä parhaassa tapauksessa McClellan olisi voinut tuhota taistelussa koko Leen armeijan. Samalla Konfederaation joukot saivat aikaa valmistautua tulevaan Antietamin taisteluun.


title: South Mountainin taistelu

text: Taistelu alkoi, kun Unionin kenraali Jacob D. Cox johti aamulla 14. syyskuuta 3 000 miehen vahvuisen armeijansa Konfederaation Samuel Garlandin johtamaa prikaatia vastaan Foxin solassa. Cox onnistui ajamaan Konfederaation joukot pois puolustusasemistaan, minkä lisäksi joukkoja johtanut Garland sai surmansa. Cox päätti kuitenkin jäädä odottamaan vahvistuksia ennen kuin jatkoi hyökkäystään pidemmälle. Unionin armeijan korkein kenraali George B. McClellan oli kuitenkin päättänyt olla puuttumatta alaistensa taistelun aikana tekemiin päätöksiin, minkä takia yksittäisiä yksiköitä johtaneet kenraalit saivat itse päättää vahvistusten lähettämisestä. Päätöksen seurauksena kenraali Jesse L. Reno hidasteli lähettäessään vahvistuksia Coxille ja itsenäistä hyökkäystä Turnerin solaan valmistellut kenraali Ambrose Burnside päätti puolestaan odottaa omia vahvistusjoukkojaan ennen hyökkäyksen aloittamista. Konfederaation kenraali James Longstreet ei sen sijaan viivytellyt vahvistusten lähettämisessä, minkä seurauksena se sai Unionin joukkojen jahkaillessa vahvistettua puolustustaan uusilla sotilailla.


title: South Mountainin taistelu

text: Vahvistusten lopulta saavuttua Unionin joukot jatkoivat Foxin solan hyökkäystä, mutta eivät onnistuneet enää valloittamaan sitä kokonaan. Konfederaation kenraalien John Bell Hood ja D.H. Hill johtamat divisioonat aiheuttivat Unionin joukoille merkittäviä tappioita ja muun muassa kenraali Reno kaatui iltapäivän taisteluissa. Auringon laskiessa Foxin sola oli edelleen Konfederaation joukkojen hallussa.


title: South Mountainin taistelu

text: Kenraali Burnside sai iltapäivällä omat vahvistuksensa ja hyökkäsi Turnerin solaa vastaan. Turnerin solan taistelun ratkaisivat Unionin eduksi lopulta omia divisioonia johtaneet kenraalit George Meade ja John P. Hatch, jotka aiheuttivat valtavat tappiot Konfederaation joukoille. Konfederaation kenraali James Longstreetin johtamat vahvistusjoukot pystyivät kuitenkin pidättelemään Unionin joukkoja niin pitkään, että nämä eivät pystyneet murtamaan Konfederaation puolustuslinjaa ennen pimeän tuloa. Vaikka kenraali Hatchin joukot lopulta saivatkin murrettua Konfederaation puolustuksen, eivät Unionin joukot pimeän vuoksi pystyneet enää valloittamaan solaa itselleen.


title: South Mountainin taistelu

text: Unionin kenraali William B. Franklin johti 12 000 sotilaan vahvuisen armeijakunnan hyökkäykseen Cramptonin solassa samaan aikaan, kun Cox ja muut kenraalit taistelivat Foxin ja Turnerin solissa. Vaikka Franklinilla oli 12-kertainen miesylivoima solaa puolustaneita Konfederaation joukkoja vastaan, ei hän uskaltanut aloittaa hyökkäystä solaa vastaan. Lopulta noin kello 16 yksi Franklinin armeijakunnan divisioonien komentajista, kenraali Henry W. Slocum, määräsi oman divisioonan hyökkäämään solaa vastaan. Slocum onnistui kahdella hyökkäyksellä valloittamaan iltaan mennessä koko Cramptonin solan Unionille.


title: South Mountainin taistelu

text: Vaikka kolmesta solasta kaksi jäikin Konfederaation haltuun, katsoi Konfederaation kenraali Robert E. Lee parhaaksi vetäytyä lopuistakin asemista. Konfederaatio veti taistelua seuranneena yönä kaikki joukkonsa South Mountainilta.


title: South Mountainin taistelu

text: Vaikka Unionin joukot saivatkin taistelun seurauksena South Mountainin haltuunsa, ei taistelu sujunut Unionin kannalta läheskään niin hyvin kuin se olisi voinut sujua. Unionin McClellan hukkasi viimeisen tilaisuutensa tuhota kenraali Leen armeija ja Konfederaation armeija sai aikaa valmistautua Antietamin taisteluun.